Nakon što su pojedini mediji preneli vest da bi sednica Glavnog odbora Demokratske stranke mogla biti pomerena za sam dan izbora 21. jun, poslanik ove stranke Balša Božović kaže za "Blic" da ih o tome još niko nije obavestio.\nNaime, sednica Glavnog odbora DS, koja je trebalo da bude održana polovinom marta, pa zatim najavljena za 31. maj, ponovo je odložena, sada za 21. jun, a datum je odabran, kako je nezvanično rečeno Tanjugu u vrhu te stranke, simbolično, kako bi zasedanjem pokazali "da izbori za njih ne postoje".\nIpak, narodni poslanik Balša Božović za "Blic" kaže da o takvoj odluci nije obavešten.\n- I ja sam za to čuo iz medija, ali do ovog trenutka nismo dobili obaveštenje da se sednica pomera za taj datum. Takva odluka bi me vrlo zabrinula, mora da postoji objašnjenje za nju. Kao prvo bilo bi apsurdno da tako nešto saznajemo iz medija, a da nam to nije saopštio predsednik stranke lično - kaže Božović.\nTakođe, on kaže da bi ga odluka o pomeranju začudila, naročito što se deo stranke koji je želeo sednicu da pomeri za ranije na kraju saglasio da ona bude 31. maja kako ne bi dolazilo do podela u stranci.\nPodsećamo, grupa članova DS, među kojima je i većina poslanika ove stranke, pokušala je da izdejstvuje zasedanje Glavnog odbora za 17. maj, ali je predsednik stranke Zoran Lutovac saopštio da je među potpisima koji su sakupljeni da se zasedanje održi bilo i falsifikovanih, kao i potpisa ljudi koji nisu u DS, zbog čega je podneo i krivične prijave, a po jednoj je Aleksandra Jerkov prekjuče dala izjavu u MUP-u.\nJedna od odluka koja je trebalo da bude jasnija nakon zakazane sednice Glavnog odbora za 31. maj je ta da li će nakon Paraćina i Šapca i niške demokrate u okviru grupe građana "Niš, moj grad" izaći na izbore, o čemu se intenzivno psekulisalo ovih dana.\nNa vest da niške demokrate planiraju da u okviru grupe građana "Niš, moj grad" izađu na predstojeće izbore, sekretar IO DS Darko Simić je kazao da da oni nemaju "materijalne dokaze o tim dešavanjima", ali da prema njihovim saznanjima na osnovu poziva članova iz Niša, "jedna mala grupa članova" oko predsednika Gradskog odbora Niš Miodraga Stankovića ima želju da izađe na predstojeće izbore.\n- DS poštuje potpisan Sporazum sa narodom kao i odluku o bojkotu, i svako ko bude prekrio takvu odluku, biće sankcionisan po Statutu naše stranke - rekao je ranije Simić za Tanjug.


Zakon o finansijskoj podršci razbesneo žene u Srbiji\nIzvor\tTELEGRAF\tjun 28, 2018\nUkoliko zarađujete više od 1.248 evra mesečno i odlučite da zatrudnite, znajte da taj novac nećete imati i tokom trudničkog i porodiljskog bolovanja, jer je upravo ovaj iznos limit koji će država isplaćivati mamama za vreme odsustva.\nZakon o finansijskoj podršci porodici sa decom koji 1. jula stupa na snagu predviđa da će roditelji za prvo dete dobijati jednokratno 100.000 dinara, za drugo 10.000 mesečno u naredne dve godine, dok će za treće i četvrto dobijati 12.000, odnosno 18.000 punih 10 godina.\nSa druge strane, istim zakonom je majkama koje izuzetno dobro zarađuju smanjen iznos koji će primati tokom trudničkog i porodiljskog osustva. One su do sada mogle tokom bolovanja mogle da prime maksimum pet mesečnih zarada, a novim zakonom je ovaj iznos smanjen na tri plate.\nKako prosečno mesečno primanje u Srbiji danas iznosi 416 evra, to znači da je maksimalni iznos koji će mame moći da dobiju 1.248 evra, odnosno oko 150.000 dinara, bez obzira na to da li su godinama pre trudnoće zarađivale 3.000 ili 5.000 evra.\nJovana Ružičić iz Centra za mame smatra da je to diskriminacija.\n- Na ovaj način država visokoobrazovanim ženama koje su u najboljoj finansijskoj poziciji poručuje da ne treba da rađaju - kaže ona.\nŽene sa visokim zaradama se bune jer državi, sa druge strane, nije bio problem da godinama ubira poreze na njihove pune zarade, a ne samo na ovaj deo plate.\nZanimljivo je da se ovaj zakon našao u skupštinskoj proceduri u isto vreme kao i zakon o rodnoj ravnopravnosti čiji je zadatak da štiti prava žena.\n« Vaspitačice u Paraćinu na privremenom radu za 20.000 dinara Preminuo Goran Bunjevčević »


Predsjednica Republike Srpske razgovarala u Bijeloj kući sa glavnim direktorom za evropske poslove Savjeta za nacionalnu bezbjednost – Predsjednik Republike Srpske | Željka Cvijanović\nPredsjednica Republike Srpske razgovarala u Bijeloj kući sa glavnim direktorom za evropske poslove Savjeta za nacionalnu bezbjednost\nPredsjednica Republike Srpske Željka Cvijanović razgovarala je danas u Bijeloj kući sa glavnim direktorom za evropske poslove Savjeta za nacionalnu bezbjednost Džonom Eratom /John Erath/.\nTokom sastanka predsjednica Cvijanović i g-din Erat razmijenili su mišljenja o političkoj i ekonomskoj situaciji u BiH.\nOvom prilikom, predsjednica Republike Srpske ukazala je na potrebu završetka konstituisanja vlasti na svim nivoima u BiH bez uslovljavanja, da bi se, kako je istakla, obezbijedio kredibilitet i funkcionalnost vlasti u realizaciji važnih projekata koji direktno utiču na život građana.\nTakođe, predsjednica Cvijanović je iskazala opredjeljenje institucija Republike Srpske da sarađuju sa ostalim nivoima vlasti u BiH i regionu, ali i na globalnom nivou radi postizanja većeg nivoa bezbjednosti.\nSavjet za nacionalnu bezbjednost Bijele kuće (NCS) dio je Izvršne kancelarije Predsjednika Sjedinjenih Američkih Država i glavni je forum koji predsjednik SAD-a koristi za razmatranje pitanja nacionalne bezbjednosti, vojnih pitanja i spoljne politike sa višim savjetnicima za nacionalnu bezbjednost i zvaničnicima kabineta. Od svog osnivanja, funkcija Savjeta za nacionalnu bezbjednost bila je da savetuje i pomaže predsjedniku SAD-a u pogledu nacionalne bezbjednosti i spoljne politike, te da služi za koordinaciju ovih politika među različitim vladinim agencijama.\nPredsjednica Republike Srpske prethodno je u Vašingtonu razgovarala i sa zamjenikom pomoćnika američkog državnog sekretara Metju Palmerom /Matthew Palmer/ o aktuelnim temama u Republici Srpskoj i BiH.\nTokom razgovora, predsjednica Cvijanović je istakla neophodnost što skorijeg formiranja kredibilne i legitimne vlasti na svim nivoima u BiH, a u cilju nastavka započetih projekata od značaja za unapređenje i poboljšanje života građana.\nU nastavku dana, predsjednica Republike Srpske Željka Cvijanović sastaće se sa državnim sekretarom američke države Merilend Džonom Vobensmitom /John C. Wobensmith/, te sa potpredsjednikom Vebster univerziteta /Webster University/ Željkom Šusterom.


Lavrov: Nema kraja američkim sankcijama „Severnom toku 2“ - 11.08.2020, Sputnik Srbija\nLavrov: Nema kraja američkim sankcijama „Severnom toku 2“\nSjedinjene Američke Države ne nameravaju da prekinu da uvode jednostrane restriktivne mere, izjavio je ministar spoljnih poslova Rusije Sergej Lavrov... 11.08.2020, Sputnik Srbija\n13:23 11.08.2020 (Osveženo: 01:00 26.08.2021)\n© Foto : Maxim ShemetovLogo gasovoda Severni tok 2 na cevi napravljenoj u postrojenju za valjanje cevi u Čeljabinsku\nSjedinjene Američke Države ne nameravaju da prekinu da uvode jednostrane restriktivne mere, izjavio je ministar spoljnih poslova Rusije Sergej Lavrov, komentarišući odluku SAD o sankcijama protiv „Severnog toka 2“.\n„Smatramo nezakonitim ekstrateritorijalne sankcije, kao i jednostrane sankcije kojima, nažalost, ne pribegavaju samo Sjedinjene Američke Države nego i Evropska unija. Za razliku od Sjedinjenih Američkih Država, Evropska unija, namećući svoje jednostrane sankcije, istovremeno se uzdržava od njihove ekstrateritorijalne primene. Sjedinjene Američke Države ovde ne vide ni crvenu liniju, ni kraj“, rekao je Lavrov na konferenciji za štampu nakon sastanka sa nemačkim ministrom spoljnih poslova Hajkom Masom u Moskvi.\nOn je dodao da Sjedinjene Američke Države teže „bez ikakvih diplomatskih formalizacija, samo jednom cilju: da imaju mogućnost i pravo da čine sve što žele kako u svetskoj politici, tako i u svetskoj ekonomiji“.\nLavrov je dodao da Rusija nastavlja kontakte sa SAD bez obzira na pretnje sankcijama „Severnom toku 2“, jer pragmatičnost zahteva održavanje kontakata.\n„Vrlo dobro vidimo kako Vašington operiše na međunarodnoj sceni, ne ustručavajući se nikakvih metoda, što potvrđuje i situacija oko 'Severnog toka 2'“, naveo je ministar.\nŠef ruske diplomatije istakao je i da učesnici izgradnje gasovoda odlučni u tome da projekat bude završen i postoje osnove da se smatra da će to biti urađeno u najskorije vreme.\nAmerički Stejt department ranije je uključio „Severni tok 2“ i „Turski tok“ u projekte kojima mogu biti uvedene sankcije. Prema rečima američkog državnog sekretara Majka Pompea, projektima će biti uvedene ograničavajuće mere koje su predviđene Zakonom o borbi protiv američkih protivnika putem sankcija.


Google navodno usporava YouTube na konkurentskim pretraživačima | PC Press\nGoogle navodno usporava YouTube na konkurentskim pretraživačima\n26. juli 2018. Milan Živanović\nOni koji često koriste YouTube verovatno su već primetili da sajt sporije funkcioniše u poslednjih nekoliko meseci, a sve zbog Polymer redizajna, koji najbolje funkcioniše u Chrome-u, dok druge pretraživače značajno usporava.\nTako novi dizajn može da dovede do toga da je YouTube-u potrebno pet puta više vremena da učita stranice na rivalskim pretraživačima, a poput Mozilla Firefox-a i Microsoft Edge-a, a zbog toga što Google koristi Shadow DOM v0 API, koji se ekskluzivno koristi u Chrome pretraživaču, te to kompaniji daje prednost u odnosu na konkurentske proizvode, što dovodi do zaključka da je cilj korišćenja ograničenog API-a i bio da se ograniče performanse na drugim pretraživačima. Ova vest dolazi samo nedelju dana nakon što je Google morao da plati kaznu od 4,34 milijarde dolara, a upravo zbog anti-konkurentskih praksi na Android platformi.\nIpak postoji rešenje za lošije YouTube performanse u okviru Firefox, Edge i Safari pretraživača, a sa YouTube Classic ekstenzijom za Firefox, uz pomoć koje YouTube koristi stariji dizajn, te Tampermonkey za Edge i Safari, koji takođe može da se koristi za vraćanje prethodnog dizajna, te ubrzavanje sajta.\nPročitajte i: YouTube platio autorima 30 milijardi dolara u poslednje 3 godine\nTagovi: Chrome, Edge, Firefox, Google, Safari, YouTube\n← Vrednost kriptovaluta na dan 26.7.2018.\nGoogle pravi sopstveni hardverski sigurnosni ključ →


MIKROKLIMA U ŠTALI – Uz časne izuzetke, koji bi vremenom trebali da postanu pravilo i primer dobre prakse, naši proizvođači uglavnom krave drže u vezanom sistemu. Ako se tome doda i malo ekonomsko dvorište i nedostatak prostora, a i loša navika naših proizvođača da vrlo teško donose odluku da bar naprave neki ispust, onda ne preosta je ništa drugo nego da se pored ishrane i smeštaju krava posveti neophodna pažnja kako bi one maksimalno ispoljile svoj genetski potencijal.\nGoveda predstavljaju vrstu stoke koja lakše podnosi niske nego visoke temperature. Širi interval konfora, zavisno od kategorije, iznosi od 0 do 26 C, optimalni – najpovoljniji – od 12 do 16 C.\nKonkretno, za muzne krave najpovoljnija temperatura vazduha u objektu je u intervalu od 4 do 15 C. Sa padom temperature ispod 4 C dolazi do smanjenja mlečnosti, jer se deo energije iz hrane troši prvenstveno na zagrevanje organizma. Sa povećanjem temperature iznad 20 C krave najpre reaguju smanjenjem apetita, to za posledicu ima pad mlečnosti. Za svaki stepen povećanja temperature vazduha iznad 24 stepena C smanjuje se konzumiranje suve materije hrane za oko 2,8 %. Osetnije smanjenje mlećnosti dolazi sa povećanjem temperature vazduha iznad 27 C.\nAko usled loše ventilacije pri ovoj temperaturi, vlažnost vazduha dostigne 80 % ili kod zbira oba ova parametra od 107, krave već ispoljavaju znakove toplotnog stresa. U takvoj situaciji kravama treba obezbediti svežu vodu za piće po volji i na bilo koji način pojačati ventilaciju staje.\nObrnuta situacija – povećanje relativne vlažnosti vazduha – pogoduje pojavi bolesti. Ako se uzme u obzir podatak da krava telesne mase od 500 kilograma izlući za jedan sat oko 300 grama vodene pare, onda je jasno da i provetravanje staje treba itekako ozbiljno shvatiti kako bi se relativna vlažnost vazduha zadržala na zadovoljavajućem nivou i izbegla napred navede na situacija da grla dodju u stanje toplotnog stresa.\nAko se zna da goveda prosečno provode oko 50 % vremena u ležanju onda nije teško zaključiti da tih 50 % vremena pri ležanju dišu u zoni sa povećanom koncentracijom ugljen-dioksida. U istoj zoni, neposredno iznad poda, nakuplja se i vodonik-sulfid sa svojim jakim neprijatnim mirisom. Ovome treba dodati i amonijak koji „kompletira“ sastav stajskog vazduha, a koji se, za razliku od napred navedena dva gasa, nalazi u gornjim slojevima vazduha u objektu.\nU uslovima velike koncentracije štetnih gasova u objektu, stoka je uznemirena što ispoljava češćim ležanjem i ustajanjem, ponekad deluje apatični i smanjuje konzumiranje hrane. Kada se sve ovo sabere i uzme u obzir, nameće se potreba obezbeđenja dobre, pre svega prirodne ventilacije objekta. To se obezbeđuje dovoljnim brojem prirodnih otvora za ventilaciju ( prozori i vrata ) a još bolje je ako postoji i dobra vertikalna ventilacija. Svi ti otvori, ako ih ima dovoljno, mogu da omoguće 6 do 7 kompletnih izmena vazduha za sat vremena. U slučajevima kada prirodna ventilacija nije dovoljna nameće se potreba za ugradnjom ventilatora i obezbeđenjem veštačke ventilacije.\nZoran Nikolić, dipl.ing..\nElektrični čuvar stoke na pašnjacima


Đorđević obećao pomoć paraplegičarima u Opovu - Izazov\nĐorđević obećao pomoć paraplegičarima u Opovu\nRadio-televizija Srbije 18. novembra 2017. 13:08\nPredsednik Udruženja Savo Lazin informisao je ministara o uslovima u kojima borave članovi i zahvalio se na pomoći koju Ministarstvo pruža.\n"Ministarstvo je spremno da pomogne, a jedan od načina je i finansiranje preko projekata. Očekujemo da će Udruženje i iduće godine aplicirati na konkursu kako bismo sledećom realizacijom projekata još više olakšali život njegovim članovima", rekao je Đorđević, saopštilo je ministarstvo.\nMinistar je istakao da je poseta Udruženju paraplegičara i kvadriplegičara i Centru za socijalni rad Opovo još jedna od aktivnosti ministarstva, tokom koje će sa svojim timom obilaziti ustanove socijalne zaštite, na nivou opština u Srbiji, kako bi se što bolje upoznali sa uslovima rada i potrebama korisnika.\n"Ministarstvo će pomoći Centru za socijalni rad Opovo pri licenciranju usluga geronto-domaćica i usluga koje Centar pruža u oblasti brige o deci. Takođe ćemo obezbediti i njihovo finansiranje, čime ćemo omogućiti lokalnoj samoupravi da taj novac koji opština inače odvaja u tu svrhu, opredeli za neke druge stvari", rekao je Đorđević.\nPredsednik opštine Opovo Zoran Tasić zahvalio je ministru Đorđeviću na poseti i svim sugestijama i dodao da će uz pomoć Ministarstva opština Opovo nastaviti da vodi aktivnu socijalnu politiku koja je u interesu svih sugrađana.\nSa Đorđevićem su u Opovu bili i v.d. pomoćnika ministra u Sektoru za brigu o porodici i socijalnu zaštitu Miloš Janković i v.d. pomoćnice ministra u Sektoru za međunarodnu saradnju, evropske integracije i projekte Jovana Milovanović.


Šefica libijske diplomatije pozvala Tursku da povuče svoju vojsku\nŠefica libijske diplomatije Najla Mangouš pozvala je u ponedeljak Tursku da sprovede rezoluciju Saveta bezbednosti Ujedinjenih nacija o povlačenju više od 20 hiljada stranih boraca i plaćenika iz te ratom razorene zemlje.\nMinistarka spoljnih poslova privremene vlade Libije je to rekla na zajedničkoj konferenciji za novinare sa turskim kolegom Mevlutom Čavušogluom koji je posetio Tripoli, sa ministrom odbrane Hulusijem Akarom, načelnikom Generalštaba i šefom turske obaveštajne službe.\n"Pozivamo Tursku da preduzme korake za sprovođenje svih odredbi ... rezolucije Saveta bezbednosti i da sarađuje u proterivanju svih stranih snaga i plaćenika sa libijske teritorije", rekla je ona.\nOve izjave su doživljene kao ukor Turskoj koja je rasporedila trupe i sirijske plaćenike da se bore zajedno sa milicijama iz Tripolija otkako su snage vojnog zapovednika Khalife Hifter pokrenule napad na glavni grad 2019. godine, prenosi AP.\nČavušoglu je odgovorio da su turske snage bile u Libiji kao deo sporazuma o obuci koji je postignut sa prethodnom libijskom administracijom.\n"Postoje oni koji izjednačavaju naše pravno prisustvo ... sa stranim plaćeničkim grupama koje se u ovoj zemlji bore za novac", rekao je.\nOdlazak stotina turskih trupa "svakako je teško za sprovođenje", istakao je Čavušoglu.\n"Veoma teško za Tripoli - jer je veoma velika (plaćenička) misija još uvek u centralnoj Libiji i mogla bi da pomogne (Hifteru) da ponovo krene na zapad. I veoma teško za Tursku - jer je potrošila velika sredstva kako bi osigurala da dugo ostane u zapadnoj Libiji," dodao je.\nPrivremena vlada Libije, koja je vlast preuzela u martu, ima zadatak da okupi zemlju koja je građanskim ratom rastrgana skoro deceniju. Njegov cilj je i da usmeri Libiju na opšte izbore 24. decembra.\nTurska je u Libiji podržavala međunarodno priznatu vladu sa sedištem u Tripoliju, sa kojom je i potpisala sporazum o razgraničenju u Sredozemnom moru što je izazvalo proteste Grčke i Kipra. Obe zemlje su osudile sporazum, rekavši da je to ozbiljno kršenje međunarodnog prava kojim se zanemaruju prava drugih zemalja istočnog Sredozemlja.\nLibija je zapala u haos 2011. godine, kada je svrgnut, a ubrzo i ubijen njen dugogodišnji lider Moamer Gadafi, a od 2015. je bila podeljena između dve rivalske vlade, pobunjeničke na istoku i međunarodno priznate na zapadu zemlje.\nPrivremena libijska vlada, koja je vlast preuzela u martu, vodiće zemlju do održavanja opštih izbora 24. decembra.\nDiplomate Saveta bezbednosti kažu da u Libiji ima više od 20 hiljada stranih boraca i plaćenika, uključujući 13 hiljada Sirijaca i 11 hiljada Sudanaca.\nPetnaest članica Saveta bezbednosti saglasilo se na neformalnom sastanku prošle nedelje da je povratak stranih boraca i plaćenika jedini put ka napretku, izjavili su zvaničnici koji su govorili uz uslov anonimnosti, jer je sastanak bio zatvoren, prenosi AP.\nSavjet bezbjednosti odobrio strane posmatrače u Libiji


Realizacija projekta “Južni tok” nije sporna | ENERGETIKArs.com\nNalazite se na Home » Gas » Realizacija projekta “Južni tok” nije sporna\nRealizacija projekta “Južni tok” nije sporna\nObjavljeno: 07:21, 11. Juna 2014.\nSARAJEVO, Predsjednik Republike Srpske Milorad Dodik izjavio je sinoć da realizacija projekta izgradnje gasovoda “Južni tok” nikad nije bila sporna, te upozorio da postoji tendencija da se od svakog pitanja “pravi politika”.\n“Republika Srpska je dio tog projekta i imamo proceduralne probleme unutar BiH, za koje sam uvjeren da će biti riješeni”, rekao je Dodik novinarima u Sarajevu.\nOn je ocijenio da “postoji samoživost BiH”, uprskos činjenici da bi to trebalo da bude zemlja koja je u funkciji entiteta, a ne kočnica za njihov razvoj.\nPredsjednik Srpske istakao je da će se raditi na tome da se postigne direktan ugovor sa Ruskom Federacijom na realizaciji projekta “Južni tok”.\nPrema njegovim riječima, to podrazumijeva određenu saglasnost Parlamentarne skupštine BiH, i to će biti prvi put da se koristi taj mehanizam, pošto Savjet ministara BiH nije našao za shodno da riješi to pitanje.\n“Bez namjere da se to shvati kao prijetnja, srpski predstavnici nemaju razloga ništa drugo da rješavaju kada se sprečava tako važan projekat za Republiku Srpsku”, rekao je Dodik novinarima u Sarajevu, gdje je prisustvovao prijemu koji je ruski ambasador u BiH Aleksandar Bocan-Harčenko organizovao povodom Dana Rusije – 12. juna.\nHarčenko izrazio je uvjerenje da će projekat “Južni tok” biti realizovan uprkos, kako je naveo, vještačkim teškoćama koje se postavljaju pred njega.\n“Računamo da će biti nastavljen i napor Srpske za realizaciju projekta `Južni tok`. Zajedno, `rame uz rame`, ćemo savladati sve prepreke i smetnje koje postoje u ovom trenutku i vještački su izazvane”, poručio je Harčenko. Srna\nTags: ambasador,gas,gasovod,juzni tok,milorad dodik


Opisi virusa, 24.05.2021, 09:00 AM\nMicrosoft je na Twitteru upozorio korisnike na malver StrRAT koji krade lozinke sa zaraženog sistema, ali zanimljivo je da pored toga malver nazivima fajlova na zaraženom uređaju dodaje ekstenziju .crimson, ali ne šifrira podatke kao što to rade ransomwarei.\nStrRAT se zapravo ponaša kao lažni ransomware dok preuzima kontrolu nad sistemima i krade lozinke.\nStrRAT se širi se putem spam e-mailova koji se šalju sa kompromitovanih e-mail naloga.\nPotencijalne žrtve se podstiču da otvaraju zlonamerne PDF dokumente tvrdnjom da su u pitanju uplate, ali otvaranjem PDF fajla koji uopšte to nije žrtve preuzimaju StrRAT koji se potom povezuje sa serverom za komandu i kontrolu.\nPrema rečima istraživačaa, ovaj novi RAT, verzija 1.5, izgleda „modularnije od prethodnih verzija“. Njegov posao je da zbuni operativni sistem računara i dobije pristup lozinkama sačuvanim u pregledaču, da evidentira pritiske tastera i da omogući onima koji stoje iza njega daljinsko upravljaje zaraženim sistemima, što je tipično ponašanje ove vrste malvera.\nStrRAT ima modul koji preuzima dodatni payload na zaraženi uređaj. StrRAT ima tu jedinstvenu karakteristiku koja nije tipična za ovu vrstu malvera: ransomware modul koji menja imena fajlova na način koji sugeriše da je šifrovanje sledeći korak.\nPo svemu sudeći grupa koja stoji iza ovog malvera pokušava da zaradi iznuđivanjem novca od korisnika koje pokušavaju da uplaše lažnim ransomwareom.


Brnabićeva na sednici Saveta bezbednosti UN\nIzvor: RTS, 26.Sep.2018, 19:06 (ažurirano 02.Apr.2020.)\nPredsednica Vlade Srbije prisustvovala je sednici Saveta bezbednosti Ujedinjenih nacija. Izjavila je da je za nju bilo prirodno pitanje za Bedžeta Pacolija na čiji poziv boravi u UN jer Priština nije članica svetske organizacije, niti bi to mogla da bude. Obraćanje Brnabićeve učesnicima zasedanja Generalne skupštine UN predviđenao je za sutra uveče po lokalnom vremenu.\nSednici Saveta bezbednosti >> Pročitaj celu vest na sajtu RTS << UN, kojoj je premijerka Srbije prisustvovala, predsedavao je američki predsednik Donald Tramp.\nTema sednice bila je mogućnost ograničenja upotrebe oružja za masovno uništenje.\nBrnabićeva je prethodno prisustvovala poslovnom forumu "Blumberg global" u Njujorku, na kojem učestvuje veliki broj političkih i poslovnih lidera iz celog sveta.\nRekla je da je konferencija bila zanimljiva i da joj je drago što je upoznala Majkla Bluberga.\n"Mi smo u kontaktu, dopisivali smo se, on je jedan od prvih ljudi koji mi je čestitao kada sam postala predsednica Vlade Republike Srbije", rekla je Brnabićeva.\nIstakla je da joj je posebno bilo drago što je razgovarala sa ministrom finansija Kanade.\n"Mi planiramo jednu posetu Kanadi i možda malo jače bilateralne veze između Kanade i Srbije. Tamo je takođe jaka i naša dijaspora", dodala je premijerka.\nNapominje da je razgovarala i sa predsednikom Slovačke uoči posete Slovačkoj i Češkoj u decembru. Naglasila je da Srbija i Slovačka imaju posebno bliske veze zbog nepriznavanja nezavisnosti Kosova.\nNakon što je premijerka juče upitala Bedžeta Pacolija na čiji poziv boravi u UN, oglasila se i svetska organizacija. Napominju da je prištinska delegacija u privatnoj poseti Njujorku i da im nije uručen zvaničan poziv.\n"To je meni bilo pirirodno pitanje zato što oni nisu članice UN i ne bi ni mogle da budu. Svako ima pravo da poseti UN privatno. Na kraju krajeva, ima ovde i nekih naših opozicionara koji na hodnicima i pokušavaju da uhvate što više zvaničnika da se fotografišu sa njima", navela je Brnabićeva.\nPored toga, premijerka Srbije je učestvovala na skupu na visokom nivou "Akcija za mir", posvećenom mirovnim operacijama, koji je organizovao generalni sekretar svetske organizacije Antonio Guteres.\nU ponedeljak uveče po lokalnom vremenu, premijerka je prisustvovala prijemu koji je priredio predsednik SAD Donald Tramp.\nAna Brnabić će se učesnicima zasedanja Generalne skupštine Ujedinjenih nacija obratiti sutra, tokom popodnevne sesije, odnosno u noći između četvrtka i petka po centralnoevropskom vremenu.\nBeograd -- Premijerka Srbije Ana Brnabić izjavila je da je na poslovnom forumu "Blumberg global" kome je prisustvovala u Njujorku imala više značajnih susreta i razgovora...Premijerka je istakla da joj je posebno drago što je sad i lično upoznala Majkla Blumberga...Brnabić je prenela da je skup...


21. novembra, 2021 Vesti iz Srbije Napišite komentar\nRegionalni direktor kompanije Fajzer, Mohamed Hamam u poseti je Srbiji. On je danas razgovarao sa ministrom zdravlja Zlatiborom Lončarom. Podsećamo da je Fajzerova vakcina jedna od prvih vakcina koja je dozvoljena u Srbiji u borbi protiv Korona virusa.\nKako je saopštilo Ministarstvo zdravlja Srbije, razgovor se ticao detalja o potpisanom ugovoru za kupovinu najnovijeg leka protiv Korona virusa. Posebno se razgovaralo o brzini i načinu isporuke i budućoj saradnji. Mohamed Hamam je istakao zadovoljstvo saradnjom sa Zlatiborom Lončarom.\nNaglasio je da veoma poštuje posvećenost i volju Srbije u borbi protiv Korona virusa. Rekao je da ceni veoma to što Srbija sve čini da stavi pod kontrolu Korona virus.\n„Znam da ste do sada učinili veoma mnogo u cilju kontrole epidemije, a Vašu posvećenost ilustruje i to što smo se sastali u veoma kratkom roku i to tokom vikenda. Radujem se daljoj saradnji i zajedničkim aktivnostima u cilju okončanja pandemije”, rekao je Hamam, prenosi Tanjug.\nMinistar zdravlja dr Zlatibor Lončar zahvalio je kompaniji Fajzer na saradnji i naročito na odnosu koji imaju prema Srbiji.\n„Ugovor o nabavci ovog leka kompanije Fajzer do sada su potpisale SAD, Australija, Velika Britanija i još jedna velika i važna zemlja – Srbija. To najbolje govori o tome koliko je danas Srbija i sve ono što smo tokom pandemije uradili, poštovano i cenjeno u svetu”, istakao je ministar zdravlja Srbije.\nTagovi: Fajzer - ministarstvo zdravlja - Srbija


Zlatibor dobar domaćin ABA lige\nBeta 11. novembra 2020. 13:00\n“Čast nam je i zadovoljstvo što smo domaćini jednog ovakvog turnira. Kada smo dobili domaćinstvo košarkaškog turnira ABA 2 lige, značajna sredstva smo uložili u renoviranje hale na Zlatiboru. Kompletno smo promenili parket, nabavljeni su nov semafor i novi koševi, što će nam koristiti i za buduće pripreme sportskih ekipa kojih je na Zlatiboru iz godine u godinu sve više. Siguran sam da će Zlatibor kao turistički centar prve kategorije i najposećeniji turistički centar u Srbiji biti odličan domaćin što smo već prvog dana takmičenja i pokazali. Imamo kvalitetne smeštajne kapacitete i stručne ljude koji su spremni da odgovore svim zahtevima klubova i gostiju“ , izjavio je Arsen Đurić, predsednik Skupštine opštine Čajetina.\nSportski direktor ABA lige Milija Vojinović istakao je da su zbog situacije sa Kovid-19 bili primorani da promene sistem takmičenja u drugoj ABA ligi. “Iz ligaškog prešli smo u turnirski sistem takmičenja. Igraće se skraćena liga od 13 kola, imamo 15 sudija, tri delegata i tri predstavnika sudijske komisije ABA lige. Prvi turnir je ovde na Zlatiboru i smatram da nismo pogrešili, iako u Srbiji ima mesta sa većom košarkaškom tradicijom. Želeo bih da se zahvalim Opštini Čajetina i košarkaškom klubu “Zlatibor“, kao i hotelima Palisad, Iris i Mons“, pošto su sve ekipe oduševljene smeštajem i preduzetim epidemiološkim merama na Zlatiboru’’ , rekao je Vojinović, dodavši da na turniru na Zlatiboru učestvuje 13 ekipa i da jedna ekipa nažalost nije doputovala, jer prema propisima ABA lige sve ekipe su morale da obave obavezan epidemiološki PCR test.\n‘’Nadam se da će u bliskoj budućnosti neke od ovih ekipa za svoje pripreme izabrati baš Zlatibor, a mi ćemo, kao što smo uvek bili biti dobri domaćini, jer sam uveren da je ovo prvi od turnira u nizu, s obzirom na to da imamo sve potrebne uslove i znanja za organizaciju ovakvih i sličnih međunarodnih takmičenja’’ , zaključio je Đurić.


Predsjednica Republike Srpske Željka Cvijanović posjetila je danas opštinu Kozarska Dubica, gdje je sa opštinskim rukovodstvom obišla rekonstruisane objekte Osnovnog suda, „Pošte Srpske“, te radove na izgradnji Doma zdravlja. Predsjednica Republike Srpske izjavila je...\nProtokol predsjednice Republike Srpske za danas, 20.10.2020. godine – posjeta opštinama Kozarska Dubica i Kostajnica 12.30 časova – Predsjednica Republike Srpske Željka Cvijanović, sa opštinskim rukovodstvom Kozarske Dubice, obići će rekonstruisane objekte...\nPredsjednica Republike Srpske Željka Cvijanović obišla je danas u Prnjavoru preduzeće „D Veli“. Predsjednica Cvijanović je nakon posjete preduzeću „D Veli”, koje se bavi proizvodnjom zaštitnih čizama, rekla da je zadovoljstvo vidjeti ovakav privredni kapacitet...\nPredsjednica Republike Srpske Željka Cvijanović obići će danas, 19.10.2020. godine u 14.00 časova, firmu “The Welly” iz Prnjavora. (Vijaka bb)\nPredsjednica Republike Srpske Željka Cvijanović, ministar unutrašnjih poslova Dragan Lukač i gradonačelnik Igor Radojičić otvorili su novi objekat Policijske stanice Banjaluka – Lauš u banjalučkom naselju Lauš, ukupne vrijednosti 1,3 miliona KM. Predsjednica...


Opoziciona noć u Skupštini\nIzvor: Mondo, 06.Dec.2018, 19:07\nDeo opozicije ove noći ostaje u parlamentu i govori o amandmanima na predložene zakone, jer im to, kako kažu, nije omogućeno u skupštinskoj sali.\nSamostalna poslanica Marinika Tepić rekla je večeras novinarima da je Skupština Srbije "apsolutni generator mržnje i huškanja", dodala da se ta atmosfera preliva na ulice, te poručila da je opozicija prinuđena da se obraća u "paralelnom parlamentu".\nDeo opozicije ranije >> Pročitaj celu vest na sajtu Mondo << je najavio da će ostati celu noć u parlamentu i da će na dva sata držati konferencije za novinare, a jednu od njih održala je upravo Tepićeva.\nŠef poslaničke grupe Dveri Boško Obradović rekao je, inače, da će njena konferencija biti i poslednja koja će imati logističku podršku parlamenta.\nTepić je ocenila da je upravo intenzivno huškanje prema svima koji ne misle kao vladajuća koalicija, a koje se preliva i na ulice i dovelo početkom ove godine do "političke likvidacije Olivera Ivanovića", a pre nekoliko dana umalo je to, kako je rekla, mogao da bude i Borko Stefanović (Levica Srbije).\nOna je objasnila da se opozicija na "paralelni parlament" odlučila pošto je predsednica Skupštine Srbije Maja Gojković izrekla opomene Balši Božoviću, Bošku Obradoviću i Marku Đurišiću.\n"Građani su ostali uskraćeni za informaciju kako će vlast da 'arči' njihov novac, ušli smo bez završnog računa, odnosno izveštaja o trošenju para. Namera je da se prikrije ogromna svota novca za usluge po ugovoru za članove SNS", rekla je Tepić.\nObradović je rekao da će konferencija Tepić biti poslednja koja je odobrena od Maje Gojković i generalnog sekretarijata Narodne skupštine.\n"To znači da sve naše naredne konferencije u okviru otvorenog parlamenta neće biti prenošene u direktnom prenosu na sajtu Narodne skupštine, niti ćemo imati uslove da vam se obratimo uz ozvučenje i svu propratnu tehniku koju bi skupština morala da obezbedi", rekao je Obradović.\nOcenivsi to kao opstrukciju, Obradović je zaključio: "Ali mi ne odstupamo. Ostajemo ovde u Domu Narodne skupštine, na svaka dva sata držaćemo konferencije za medije, ako ne dobijemo asistenciju skupštine, to ćemo prenositi na našim internet stranicama. Biće ovo duga i zanimljiva noć. Prva sledeća konferencija biće u 21 čas poslaničke grupe DS".\nOpozicioni poslanici ovu akciju nazivaju "paralelni parlament".\nÐorđe Vukadinović je rekao da tačno godinu dana traje parlamentarna opstrukcija, odnosno “teror većine” koja maltretira javnost i opoziciju podnošenjem “besmislenih amandmana”.\n“Pitanje je samo da li će parlamenta biti ili ga neće biti”, rekao je Vukadinović i dodao da će u nastavku večeri izneti svoje amandmane na predloženi budžet.\nBoško Obradović je rekao da je situacija alarmantna i da su na delu “tri vrste nasilja” - verbalno, fizičko i parlamentarno.\n“Dozlogrdilo je. Ðavo je odneo šalu. Zato smo se ujedinili”, rekao je Obradović i optužio predsedavajuće da su im “ukrali” vreme raspravljajući o “lažnim amandmanima”.\nSkupština Srbije završila je večeras raspravu o amandmanima na više zakona, među kojima je i Predlog budžeta za 2019. godinu o čemu će se izjašnjavati sutra u 10 časova.\nBlic: Deo opozicije najavio da će celu noć ostati u Skupštini kako bi na konferencijama govorili o amandmanima na predloge zakona\nIzvor: B92, 06.Dec.2018\nBeograd -- Deo opozicije najavio je da će u toku večeri i noći ostati u parlamentu da govore o amandmanima na predložene zakone...Kako je rekao šef poslanika DS Goran Ćirić, to im nije omogućeno u skupštinskoj sali...Nasiljem smo sprečeni da govorimo, rekao je Ćirić novinarima u parlamentu,...


Društveni pregled za 18. maj 2021. - Klasna solidarnost\nDruštveni pregled za 18. maj 2021.\nU Fabrici reznog alata, koja je pod stečajem, sa računom blokiranim preko 11 godina, trenutno radi 462 radnika. Radnici su dobili obećanje od gradonačelnika Čačka da će otpremnine biti isplaćene za dve nedelje, iako on nema nikakvo ovlašćenje da u ime države daje takva obećanja. Zbog toga što vide da su ostavljeni na cedilu, radnici su organizovali protest kako bi se izborili za svoja prava.\nNezavisni sindikat Hrvatske pošte Mostar upozorava da će novi kolektivni ugovor za područje delatnosti poštanskog prometa Fedaracije BiH omogućiti smanjivanje plate radniku koji učestvuje u štrajku, što ranije nije bio slučaj. Vidimo da se širom regiona, u onome što je ostalo od državnih preduzeća, poturanjem problematičnih kolektivnih ugovora sve više ugrožavaju ne samo materijalni položaj radnika, već i pravo na štrajk.\nGrad Zrenjanin je odlučio da će finansirati izgradnju nedostajuće infrastrukture za „Linglong”. Samo za komunalno opremanje radne zone izdvojeno je fantastičnih 448.200.000 dinara – suma identična onoj koju je grad dobio iz Republičkog fonda u aprilu, dok je za zrenjaninski vodovod izdvojeno četiri puta manje novca. U Zrenjaninu pitanje neispravne vode država i grad ne mogu da reše poslednjih 17 godina, dokazujući još jedanput da im je profit bitniji od života ljudi.\nSavez samostalnih sindikata sproveo je istraživanje u javnom i privatnom sektoru, želeći da ispita koje je posledice ostavio korona virus na mentalno zdravlje ljudi. Ispostavlja se da je svakom trećem zaposlenom tokom pandemije bilo ugroženo mentalno zdravlje, a najveće posledice osetile su žene i zaposleni između 35 i 50 godina. Svaki drugi ispitanik kaže da šefovi nisu ništa uradili kako bi pružili podršku zaposlenima koji imaju problema sa psihičkim zdravljem, niti sproveli konkretne procene rizika stresa na radnom mestu.\n2020. je izrečeno 29.540 hitnih mera za sprečavanje nasilja u porodici, od kojih privremena zabrana učiniocu da kontaktira žrtvu nasilja i prilazi joj čini skoro 70% ukupnog broja. Na ovaj način se nasilje samo odlaže, a nikako ne sprečava, jer se nasilnici pre ili kasnije vraćaju, a tome svedoči i veoma mali procenat žena koje prijavljuju nasilje – od žena koje su doživele proganjanje, samo 18% je to i prijavilo policiji, dok je seksualno uznemiravanje prijavilo svega 3%. Bez velikih sistemskih promena i aktivnog uključivanja zajednice, a zbog patrijarhalnih društvenih struktura, nasilje nad ženama u Srbiji nastaviće se kao i do sada.\nPovodom Nacionalnog dana osoba s celebralnom paralizom u Hrvatskoj je održan okrugli sto gde je iznet podatak da čak 66% posto osoba s invaliditetom ima završenu samo osnovnu školu ili nema čak ni to, a uprkos deklarativnom pravu na redovno obrazovanje veliki broj osoba sa invaliditetom i dalje pohađa posebne strukovne škole sa kojima je teže naći posao. Sa ovakvim problemima se susreću ljudi u celom regionu, koji zbog nepristupačnosti i neprilagođenosti prostora i samog sistema ne mogu da se obrazuju, rade, imaju društveni život, pa čak ni da se normalno kreću kroz grad u kome žive.\nDarko Nenadić je 2017. godine, dok je radio kao glavni inženjer za mašinsko održavanje, obavestio javnost da firma za koju radi nestručno izvodi radove na vodovodnoj mreži u Požarevcu i pri izvođenju radova koristi kancerogeni lepak, što može štetiti zdravlju ljudi. Na njegovo uzbunjivanje rukovodstvo „Vodovoda i kanalizacije” je reagovalo osvetom i pretnjama – prvo su pokrenuli disciplinske postupke protiv njega i dali mu otkaz, da bi se po vraćanju na posao pretnje nastavile, pa je odlučio da pokrene postupak za zaštitu zbog mobinga i uspeo da dobije presudu u svoju korist. Ovo je samo jedan od mnogo slučajeva gde je zaposleni trpeo odmazdu gazdi i šefova jer je uradio pravu stvar.\nSvaka šesta osoba mlađa od 25 godina u Evropi je izgubila posao zbog ekonomskih posledica pandemije. Čak trećina mladih u Evropi živi u siromaštvu, a velika većina nema pristup stanovanju. Poslednjih godina je primećen i eksponencijalni rast broja mladih među beskućnicima. Očigledno je da je nešto suštinski pogrešno u sistemu u kome ni mladi ljudi koji mogu i žele da doprinesu društvu ne mogu da nađu posao i zadovolje osnovne potrebe, kao što je krov nad glavom. Sistem koji drži većinu populacije na rubu egzistencije kako bi pristali na što gore uslove rada i života, uslovljavajući najugroženije da pristanu na bilo šta da bi preživeli, odgovara samo najbogatijima.\nGradonačelnik Čačka, Milun Todorović, i direktor Srbijavoda, Goran Puzović, su sa menadžerom kineske kompanije “CCCC Shou Jicheng” dogovorili hitno iskopavanje šljunka iz korita Zapadne Morave za potrebe izgradnje nasipa autoputa Preljina–Požega. Ovaj dogovor je postignut bez ijednog validnog dokumenta. Šljunak je najbolji prirodni filter za vodu, a u blizini mesta eksploatacije se nalazi rezervni vodozahvat za pijaću vodu koji bi mogao biti zagađen. Osim toga, područje eksploatacije šljunka je nezamenljivo stanište mnogih zaštićenih divljih vrsta. Svima u Srbiji je potpuno jasno da oni koji su na pozicijama moći u svakoj prilici stavljaju ličnu koristi i profit političke mafije ispred javnog interesa i ljudskih života. Ako će neko zaštititi prirodu, to ćemo biti mi sami.\nU Kolumbiji radnici, studenti, građani i sindikalisti već nedeljama protestuju protiv brutalne i represivne vlade koja zbog profita najbogatijih uskraćuje narodu pravo na zdravlje. Policija je do sada ubila desetine ljudi, a stotine demonstranta se vode kao „nestali”. Desničarske paravojne formacije nastupaju ruku pod ruku sa režimskim ubicama. Na ulicama kolumbijskih gradova proteklih nedelja je krvnički pretučeno na hiljade ljudi. O ovome naravno ne pišu ni režimski ni opozicioni mediji jer narod na ulicama Kolumbije ne traži zapadnu intervenciju koja bi donela više kapitalizma, nego baš suprotno – oni se bore za socijalnu pravdu i protiv imperijalizma.


Državna lutrija izvozi u MAK svoje informatičko rešenje\nTanjug 6. septembra 2018. 15:22\nSKOPLJE/BEOGARD – Državna lutrija Srbije (DLS) potpisala je ugovor prema kojem će na makedonsko tržište plasirati svoj lutrijsko-informacioni sistem za operativno priređivanje klasičnih igara na sreću – Avalon – što će doprineti modernizovanju poslovanja Državne lutrije Makedonije.\nTime Državna lutrija Srbije nastavlja sa implementacijom svog informatičko-poslovnog rešenja na inostranim tržištima, ali i sa uspešnim poslovanjem, posle rasta prometa od 26 odsto u 2017. godini, navodi se u saopštenju DLS-a.\nOvaj softver će Državnoj lutriji Makedonije u narednom periodu omogućiti modernizovanje poslovanja, uz garanciju sigurnosti koju pruža ovaj svetski sertifikovan proizvod, dodaje se u saopštenju.\n„Ponosni smo što imamo drugo inostrano tržište na koje plasiramo svoj proizvod, a iskustvo u razvoju sistema, lokalnoj implementaciji i uvođenje Avalon-a u Lutriju Republike Srpske, jake su reference koje su nam omogućile da nastavimo sa širenjem poslovanja u tom smeru“, naglasila je Simonida Kažić, v.d. generalni direktor DLS posle potpisivanja ugovora u Skoplju.\nIzrazila je uverenje da će uspešna implementacija u Makedoniji, uz novitete „u sistemu na kojima vredno radi naš tim, biti dovoljan razlog za razmatranje našeg rešenja i za druga svetska tržišta“.\nPored tehničkih priprema za novu implementaciju, tim DLS priprema i nastup na najvećem sajmu industrije igara na sreću, proizvođača opreme i softvera u Južnoj Africi.\nVeć su najavljeni i susreti sa predstavnicima industrije iz tog regiona, koji će imati priliku da iz prve ruke dobiju kompletnu sliku o prednostima Avalon rešenja.


Ustav po ustaljenoj proceduri\nAko referendum ne uspe, onda bi morali biti raspisani izbori za ustavotvornu skupštinu\nBEOGRAD - Članovi Pododbora za ustavna pitanja Skupštine Srbije dogovorili su se juče da sve parlamentarne stranke do 16. juna imenuju ovlašćene stručnjake koji će sa predsednikom Skupštine Srbije Predragom Markovićem raditi na usaglašavanju odredbi dosadašnjih predloga za novi Ustav Srbije, a da rad na ustavu počne za mesec dana.\nOvlašćeni eksperti bi trebalo prvo da rade na usaglašavanju uvodnih odredbi i ustavnih načela koje je pododbor za ustavna pitanja već razmatrao. Takođe je dogovoreno da stručnjaci učestvuju u usaglašavanju svih odredbi predloga novog Ustava Srbije. Predloge novog ustava dali su Vlada Srbije i tim stručnjaka okupljen oko predsednika Srbije Borisa Tadića, a Odbor za ustavna pitanja već razmatra ove predloge. Inače predlog novog ustava Vlade Srbije prihvatile su sve stranke vladajuće koalicije, a SRS je iznela svoje primedbe.\nVUČIĆ: IZBORI ODGOVARAJU DS\nAleksandar Vučić, generalni sekretar SRS-a, za Glas je rekao da se nada da će Srbija vrlo brzo dobiti novi ustav, ali i da očekuje da će pojedine stranke sigurno kočiti njegovo donošenje.\n- Mislim da u ovom trenutku donošenje ustava i raspisivanje izbora na svim nivoima najmanje odgovara Demokratskoj stranci - rekao je Vučić.\nZamenik predsednika DS-a Dušan Petrović rekao je posle sednice, da bi ustav trebalo da bude donet po propisanoj proceduri - dvotrećinskom većinom u Skupštini Srbije, a potom na referendumu. Ako referendum ne uspe, onda bi morali biti raspisani izbori za Ustavotvornu skupštinu, izjavio je on novinarima u parlamentu.\nPortparol DSS-a Andreja Mladenović izjavio je da očekuje da o novom ustavu Srbije bude postignut kompromis svih relevantnih političkih faktora i dodao da ta stranka očekuje da će Srbija dobiti novi ustav veoma brzo. Mladenović je na konferenciji za novinare kazao da je ustav jedna od najvažnijih tema za sve i da je važno da se ubrza rad na njegovom donošenju, jer će najviši pravni akt Srbiji obezbediti političku stabilnost i nastavak evropskih integracija.\n- Najprikladnije je da novi izbori, na svim nivoima, uslede posle donošenja novog ustava, čime bi se ispunio i zahtev opozicije - istakao je Mladenović i dodao da bi zatim trebalo vremena da se sa tim aktom usklade sistemski zakoni. Mladenović je naglasio da se razgovori o ključnim državnim problemima sa DS-om vode se na sednici Pododbora za ustavna pitanja i dodao da je najbolji način da se reši novonastala situacija, posle referenduma u Crnoj Gori, donošenje najvišeg pravnog akta Srbije, uz napomenu da je priznavanje nezavisnosti Crne Gore "tehničko pitanje".\nB. V. D. M.


Amerikanci traže od Srpske da ne bojkotuje zajedničke organe BiH - Sputnjik Srbija\n16:51 12.02.2020 Preuzmite kraći link\nAmerička ambasada je pozvala, kako se navodi, „sve strane da poštuju odluke Ustavnog suda BiH, a izabrane i imenovane zvaničnike da izvršavaju svoje ustavne obaveze“.\nKomentarišući tu odluku predstavnika Republike Srpske da će na nivou Bosne i Hercegovine obustaviti rad u odlučivanju po bilo kojem pitanju iz nadležnosti organa BiH do usvajanja novog zakona o Ustavnom sudu BiH, u čijem sastavu ne bi bilo stranih sudija, iz Ambasade su kazali da je Ustavni sud BiH konačni autoritet koji određuje šta Ustav BiH propisuje, a šta ne propisuje.\n„Tek treba čuti celovitu informaciju, o čemu se raspravljalo na današnjem sastanku u Banjaluci. Poštovanje ustavnog poretka i ustavnih obaveza nije diskreciono pravo, već obaveza u bilo kojoj zemlji u Evropi“, naveli su iz Ambasade SAD u Sarajevu.\nSrpski član Predsedništva BiH Milorad Dodik izjavio je da će u ponedeljak odluke Ustavnog suda BiH biti tema na posebnoj sednici Narodne skupštine RS.\nSarajevo, Ambasada SAD, Bosna i Hercegovina, Republika Srpska


pravažena – Stranica 2 – Sarajevski Otvoreni Centar\nVijeće ministara BiH usvojilo je u julu 2015. Okvirnu strategiju za provedbu Istanbulske konvencije o prevenciji i borbi protiv nasilja nad ženama i nasilja u porodici u Bosni i Hercegovini za razdoblje 2015–2018. Bosna i Hercegovina je tako među prvim državama u cijeloj Evropi koja je usvojila javnopolitički dokument za provedbu Konvencije, čime se obavezala … Continued\nGrupa autora_ica Narandžasti izvještaj 2016 – Godišnji izvještaj o stanju ljudskih prava žena u Bosni i Hercegovini. Sarajevo: Sarajevski otvoreni centar, Helsinški parlament građana Banja Luka.\nIdeja i simbolika 8. marta vezuje se za početke industrijalizacije i 1857. godinu, kada su se tekstilne radnice u New Yorku organizovale da bi skrenule pažnju na loše uslove rada i niske plate. Policija je razbila njihove demonstracije, ali je to rezultiralo osnivanjem prvog sindikata radnica. Protesti 8. marta su se događali i narednih decenija, … Continued


Transparentnost Srbija sprovela monitoring transparentnosti izborne kampanje\nTransparentnost Srbija sprovela je monitoring transparentnosti izborne kampanje, najviša moguća ocena je pet, a najvišu prosečnu ocenu u izbornom procesu u Srbiji dobila je koalicija okupljena oko Pokreta obnove kraljevine Srbije – 2,5.\nTransparentnost se meri u šest oblasti – planirani rashodi kampanje, prisustvo na internetu i planirani troškovi prisustva na internetu, uplate i isplate na posebnom računu za finansiranje kampanje, struktura prihoda, spisak predizbornih događaja i izborni timovi, volonteri i angažovane marketinške agencije.\nPrema istraživanju, Ujedinjena demokratska Srbija i lista Socijalističke partije Srbije i Jedinstvene Srbije imaju prosečnu ocenu 1,8, dok Savez vojvođanskih Mađara, Metla 2020, Pokret slobodnih građana, Suverenisti, Jedan od pet miliona, Koalicija za mir i Levijatan imaju ocenu 1,5.\nLista “Aleksandar Vučić za našu decu”, Srpska radikalna stranka i lista “Nek’ maske padnu” ocenjene su prosečnom ocenom 1,3, a liste Aleksandra Šapića i Milana Stamatovića sa 1,2.\nPreostalih pet lista ima ocenu jedan.\nPredstavnik Transparentnosti Srbija Zlatko Minić ukazao je da liste, koje imaju prosečnu ocenu iznad jedan uglavnom samo objavljuju najave svojih aktivnosti.\nKada je reč o listi “Aleksandar Vučić za našu decu”, podaci nisu pronađeni u oblastima planiranje rashoda kampanje, transparentni računi, ovlašćeno lice, izborni timovi i volonteri u kampanji, kao ni u delu prisustvo na internetu i planirani troškovi prisustva na internetu, osim izjave da će se u kampanji koristiti društvene mreže i te oblasti su ocenjene sa jedan.\nLista “Aleksandar Vučić za našu decu” dobila je ocenu tri u oblasti Spisak predizbornih aktivnosti. Ta lista objavila je u stranačkom glasilu informacije o brojnim aktivnostima funkcionera i volontera lokalnih odbora, a najavljeno je da zbog korona virusa neće raditi kampanju od vrata do vrata.\nMinić je rekao da na sajtu Srpske napredne stranke nisu pronašli spisak donacija za kampanju, ali ni poziv za doniranje.\nKada je reč o listi SPS-JS, ta koalicija ocenjena je jedinicom u oblastima planiranje rashoda kampanje, prisustvo na internetu i planirani troškovi, transparentni računi i ovlašćeno lice, izborni tim i volonteri u kampanji.\nTa koalicija je ocenjena trojkom u oblasti struktura planiranih prihoda jer se na sajtu redovno objavljuju i ažuriraju prilozi za redovan rad, kao i za izbornu kampanju.\nOcenom četiri ocenjena je oblast spisak predizbornih aktivnosti, jer i SPS i JS objavljuju najave i izveštaje sa predizbornih događaja na naslovnoj strani sajta i na društvenim mrežama.\nProgramski direktor TS Nemanja Nenadić ukazao je na video-konferenciji da u Srbiji zakonodavac nije postavio pred učesnike kampanja neke stroge zahteve kada je reč o transparentnosti dok izborna kampanja traje.\nOn je ukazao da se detaljan izveštaj troškova kampanje predaje Agenciji za borbu protiv korupcije 30 dana nakon okončanja izbornog procesa.


► Ministarstvo kulture: Molimo da obaveste javnost kada su se pretvorili u organ\nMinistarstvo kulture i informisanja pozvalo je radnike u oblasti mentalnog zdravlja, potpisnike peticije za osudu prethodnog reagovanja tog ministrarstva, da obaveste javnost kako se nazivaju "eksplicitni prikazi kasapljenja dečijih tela" i "da li je redovno stanje uravnoteženog duha da o takvim prizorima mašta ili ih crta na papiru".\n"Takođe ih molimo da obaveste javnost kada i kako su se pretvorili u organ jezičkog nadzora i da, ako im supervizori dopuštaju, objave spisak kolokvijalnih izraza koji se po njihovom stručnom stanovištu smeju koristiti u govoru ili u književnom izrazu, te da navedu pisce (Dostojevski, Šekspir, Andrić i drugi) koje bi zbog zloupotrebe 'stručnih izraza' trebalo cenzurisati ili osuditi", navodi se u saopštenju ministarstva.\nMinistarstvo je takođe potpisnike peticije pitalo "da li bi crteže sa prizorima unakažene dece prikazivali svojoj deci", odnosno da li bi ih držali na zidovima u svojim stanovima i radnim prostorima.\nGrupa psihologa, psihijatara, psihoterapeuta i drugih radnika u oblasti mentalnog zdravlja prethodno je pokrenulo peticiju u znak protesta zbog saopštenja Ministarstva kulture Srbije, uz ocenu da su komentari koji se tiču "stanja svesti" umetnika čiji radovi su bili meta napada nedavno u Beogradu neprimereni.\nPeticija sa potpisima 5.609 ljudi koji su podržali zahtev da Opština Gornji Milanovac iz budžeta doda iznos koji je neophodan za lečenje devojčice Anike Manić predata je danas opštinskoj...\nOrganizacija za zaštitu ljudskih prava u digitalnom okruženju, SHARE Fondacija iz Beograda, u koaliciji sa Evropskom mrežom za digitalna prava “EDRi” i više evropskih i svetskih...


Mladići teško povređeni u sudaru na putu Bečej - Bačko Petrovo Selo - Portal Moj Bečej - Bečejske opštine iz ugla građana!\nNaslovna Aktuelne vesti bečejskih opština Hronika Mladići teško povređeni u sudaru na putu Bečej – Bačko Petrovo Selo\nMladići teško povređeni u sudaru na putu Bečej – Bačko Petrovo Selo\nNa putu Bečej-Bačko Petrovo Selo sinoć (12. maj) posle 20 sati dogodila se teška saobraćajna nesreća u kojoj su dve osobe muškog pola 1992. i 1994. godište zadobili povrede opasne po život, javlja RTV.\nDo nesreće je došlo kada je automobil marke Jugo podleteo pod traktorsku prikolicu i tom prilikom je jedan putnik ispao iz automobila a drugi ostao zaglavljen u smrskanom vozilu.\nDo nesreće je došlo kada je automobil marke „jugo“ podleteo pod traktorsku prikolicu i tom prilikom je jedan putnik ispao iz automobila, a drugi ostao zaglavljen u smrskanom vozilu pa su ga izvlačili pripadnici saobraćajne policije.\nLekari Hitne pomoći brzo su došli na mesto nesreće i odneli oba mladića u Urgentni centar Vojvodine u kritičnom stanju.\nNestala devojka (17) iz Bečeja\nKrali motore sa čamaca na Tisi\nUhapšen muškarac osumnjičen za ubistvo u Novom Bečeju


LAVROV RELAKSIRAO PLANETU Ako ne možete da spavate zbog rusko-ukrajinskog rata, evo par savjeta… (VIDEO)\nŠef ruske diplomatije Sergej Lavrov uputio važnu poruku svijetu. Ministar spoljnih poslova Ruske Federacije, Sergej Lavrov komentarisao je aktuelni sukob u Ukrajini. Lavrov je tim povodom rusko-ukrajinski konflikt uporedio sa […]\nMinistar spoljnih poslova Sergej Lavrov obraća se javnosti povodom situacije u Ukrajini. Moskva ne može da dozvoli da sa teritorije Ukrajine stiže prijetnja od direktnog napada na Rusiju, izjavio je […]\nPredsjednik Srbija Aleksandar Vučić objavio je na svom Instagramu da je priređena večera u čast ministru vanjskih poslova Rusije Sergeja Lavrova. Prisustvovali su i Milorad Dodik i Ivica Dačić. Evo […]\nNacisti ugasili Vječnu vatru na Groblju oslobodiocima Beograda i ostavili sramnu poruku\nSpomenik Vječnoj vatri na Groblju oslobodiocima Beograda oskrnavili su protekle noći nepoznati počionioci, ugasivši plamen koji su sredinom mjeseca na svečanoj ceremoniji upalili ruski ministar spoljnih poslova Sergej Lavrov i […]


Predsednik Buš uveren da Iran šalje oružje u Irak\nPredsednik Buš kaže da je uveren da jedna elitna iranska vojna jedinica, direktno povezana sa iranskom vladom, dostavlja oružje iračkim pobunjenicima. Međutim, kako izveštava novinarka "Glasa Amerike" Pola Vulfson, predsednik Buš je izjavio da ne zna pouzdano da li su u to umešani i najviši iranski lideri.\nOružje o kojem je reč obuhvata i bombe sposobne da probiju oklop, koje pobunjenici postavljaju kraj puteva. U eksplozijama tih bombi poginulo je više od 170 koalicionih vojnika. Vojni funkcioneri u Bagdadu, koji su u subotu održali brifing za novinare, izjavili su da to oružje ima oznake koje ukazuju da je proizvedeno u Iranu. Isti funkcioneri, koji su izjave dali pod uslovom da ne budu identifikovani, povezali su transfer tog oružja u Irak sa najvišim krugovima iranske vlade.\nNarednog dana, načelnik Združenog generalštaba američkih oružanih snaga, general Piter Pejs, izjavio je kako ne sumnja da je oružje stiglo iz Irana, ali da nema direktne veze sa iranskim liderima. Njegova izjava, koju je prvi preneo "Glas Amerike", izazvala je pometnju u Vašingtonu, jer je nagovestila raskorak sa Bušovom administracijom. Medjutim, na ponovljeno pitanje, general Pejs je oštro ustvrdio da to što oružje dolazi iz Irana, ne znači da je naredba za dostavljanje pobunjenicima stigla od najviših krugova u Teheranu.\nPredsednik Buš konačno je i lično prokomentarisao to pitanje, na današnjoj konferenciji za štampu u Beloj kući. Predsednik je stao na stranu generala Pejsa, rekavši da ne zna pouzdano da li su te pošiljke naredili iranski lideri, koji su demantovali bilo kakvu umešanost. Medjutim, predsednik je istakao kako je siguran da je oružje u Irak prebacila elitna iranska vojna jedinica - Al Kuds - koja ima veze sa iranskom vladom.\n"To je poznato. Ono što ne znamo jeste da li su ili ne vodeći ljudi Irana naredili snagama Al Kuds da to učine", rekao je predsednik Buš i dodao da, bez obzira kakvu ulogu igrali najviši ešaloni iranske vlade u transferu oružja, postoje veliki razlozi za zabrinutost:\n"Ne znam da li je iranski predsednik Mahmud Ahmadinedžad naredio snagama Al Kuds da to učine. Medjutim, znam da je to oružje tamo i nameravam da nešto učinim tim povodom".\nPredsednik je takodje pokrenuo pitanje spora oko nuklearnih namera Teherana i upozorio na potencijalnu opasnost od Irana naoružanog nuklearnim oružjem. On je pod upornim pitanjima novinara još jednom isključio mogućnost direktnih razgovora izmedju Sjedinjenih Država i Irana o tome, rekavši da je uspeh verovatniji kad i druge zemlje učestvuju u pregovorima.\nBritanija, Francuska i Nemačka saradjuju sa Sjedinjenim Državama u nastojanju da ubede Iran da odustane od procesa obogaćivanja uranijuma. Iran tvrdi da proizvodi gorivo za nuklearne elektrane. Medjutim, Sjedinjene Države i njihovi saveznici naglašavju da se ta tehnologija takodje može koristiti za proizvodnju atomske bombe.


Vučić pozvao Erdogana da uskoro posjeti Srbiju - Snews\nBy SNews 8. Februara 2019. 277\nPredsjednik Republike Srbije Aleksandar Vučić i predsjednik Republike Turske Recep Tayyip Erdogan su, u večerašnjem dugom i sadržajnom telefonskom razgovoru, još jednom naglasili svoju čvrstu opredjeljenost da zajedničkim snagama obogaćuju odnose dviju zemalja, koji su već na visokom nivou, kako politički, tako i ekonomski.\nKako je večeras saopćila Služba za saradnju sa medijima Predsjednika Srbije, Vučić i Erdogan su izrazili uvjerenje da će kroz rad Visokog savjeta za saradnju, kao i na druge načine, nastaviti da još snažnije i odlučnije unaprjeđuju sveukupne odnose i saradnju u svim oblastima.\n“Vučić je zato pozvao predsednika Erdogana da uskoro posjeti Srbiju, kako bi bila održana Druga sednica Visokog saveta za saradnju i bili dogovoreni novi elementi političke i ekonomske saradnje dveju zemalja”, navedeno je u saopštenju iz Kabineta Predsjendika Srbije.\nVučić je rekao da je podrška predsjednika Erdogana turskim investicijama u Srbiji od najvećeg značaja za snaženje ekonomije i bolji životni standard građana. On je zahvalio na novim investicijama kompanija iz Turske, rekavši da turski investitori u velikom broju žele da ih obojicu ugoste prilikom zvanične posjete predsednika Erdogana Srbiji, kao i da tom prilikom mogu da otvore i nove pogone.\nVučić je, kako se navodi, takođe, zahvalio predsjedniku Erdoganu na Zakonu o izvozu junetine iz Srbije u Tursku, koji je od neprocjenjivog značaja za srbijansku poljoprivredu. On je još jednom zahvalio za podršku izgradnji autoputa Beograd – Sarajevo, jer je bolje infrastrukturno povezivanje Srbije i BiH ujedno i podrška miru i stabilnosti na Zapadnom Balkanu.\n“Predsednik Vučić je još jednom istakao koliko je bila značajna poseta predsednika Erdogana Srbiji 2017. godine, naglasivši da bi tokom ovogodišnje posete zajednički obeležili i 140 godina od uspostavljanja diplomatskih odnosa naših dveju zemalja”, stoji u saopštenju.\n– Trgovinska razmjena između Turske i Srbije u 2018. godini premašila milijardu eura\nKako se dalje navodi predsjednik Republike Turske Recep Tayyip Erdogan je istakao da je veoma srećan što je trgovinska razmjena između Turske i Srbije u 2018. godini prvi put premašila milijardu eura i da očekuje da ta razmjena bude još veća, posebno poslije usvajanja Zakona o slobodnoj trgovini sa Srbijom u turskom parlamentu.\n“Podržavamo politiku mira i stabilnosti u regionu Zapadnog Balkana, koju vode Srbija i predsjednik Vučić. Turska će učiniti sve, ne samo da održi, već i da unaprijedi izuzetno prijateljske odnose sa Srbijom”, rekao je Erdogan.\nAmbasador Turske u Beogradu Tanju Bilgic ranije je najavio da će Erdogan posjetiti Srbiju u junu ove godine.\nTagovi: Aleksandar Vučić Recep Tayyip Erdogan


Predstavljanje izveštaja „Locked up and excluded: Informal and illegal detention in Spain, Greece, Italy and Germany“ - Žene u crnom\nPredstavljanje izveštaja „Locked up and excluded: Informal and illegal detention in Spain, Greece, Italy and Germany“\n(Migreurop, 2020-Zaključani i isključeni: neformalni i ilegalni pritvor u Španiji, Grčkoj, Italiji i Nemačkoj)\nUvodničar: Mirko Medenica, jedan od istraživača i autora ovog izveštaja\nMirko Medenica nam je, na početku, rekao da je izveštaj objavila grupa Migreurop uz podršku Levice u Evropskom parlamentu (The Left), na izveštaju je radio sa koleginicom Celine Cantat. Izveštaj je rezultat istraživanja o neformalnom i ilegalnom pritvoru migranata u nekoliko zemalja EU, a realizovan je u nameri da bude korišćen u debati koja će se, pred glasanje o novom Paktu o migracijama i azilu, voditi u Evropskom parlamentu.\nMedenica je svoje izlaganje počeo definisanjem pojma granice za koji je rekao da je to, u pravnom smislu, pojam novijeg vremena (koristi se tek od 19.veka i to samo u vezi sa protokom roba, a tek sa početkom 70-tih godina granice su važne i za kretanje ljudi, a sa 90-tim godinama granice se konotiraju sa pitanjima bezbednosti i filtriranja stanovništva).\nIstraživanje koje je Medenica iscrpno predstavio tiče se, pre svega, politike administrativnog pritvora migranata, bez krivičnog dela.\nKada se radi o kretanju migranata u EU, rekao je on, razlikuju se dve grupe zemalja: one na zapadu i severu Unije i tzv. zemlje periferije EU kroz koje migranti prolaze (Italija, Španija,Grčka, Hrvatska)...\nU ovoj „raspodeli“, veoma je važna i treće grupe zemalja, takozvane granične zemlje (Srbija, BiH,Turska, Maroko, Tunis, Libija i neke zemlje Centralne Afrike).\n„Imigracioni pritvor i deportacija su glavna oruđa politike EU i pokazuju njen odnos prema migrantima“, smatra Medenica. On je rekao i to da iako Nemačka vodi humaniju politiku prema njima od, recimo Hrvatske, da je „sve to isto“ i da se radi samo o „podeli uloga“. Iako postoje direktive EU-Komisije i Parlamenta, svaka njena članica donosi svoje zakone i koji treba da budu u skladu sa njima.\nNa prvo čitanje, naglasio je Medenica, ove EU direktive daju dosta prava migrantima, ali postoje i tzv. sigurnosne klauzule prema kojima svaka država EU može da suspenduje ova zajednička pravila u slučajevima krize.\nZbog svega ovoga, u EU postoje različite definicije administrativnog pritvora, mada je važno napomenuti, rekao je Medenica, da jedna od EU direktiva kaže da „iskazivanje želje za azilom ne može biti osnov za pritvor“. Uglavnom se kao razlozi za administrativni pritvor, navode: ilegalni boravak, odbijanje zahteva za ulazak u neku od EU zemalja, izbegavanje deportacije koja je određena, kao i to da svakom može biti određen pritvor ako ta osoba predstavlja opasnost za nacionalnu bezbednost. Ali ni u tim slučajevima ta mera nije obavezujuća...\nMirko Medenica nas je u nastavku svog detaljnog izlaganja, upoznao sa iskustvima ljudi kojima je određen ovaj administrativni pritvor, u Italiji, Španiji, Grčkoj i Nemačkoj, što je i bio osnovni cilj istraživanja u kojem je on učestvovao, pokazujući nam niz sličnosti ali i neke razlike u primeni „bezbednosne“ mere administrativnog pritvora prema migrantima koji uspevaju da se živi domognu tih EU država.\nMedenica je zatim prikazao, za svaku od pomenutih zemalja, mape sa „hotspotovima“- mestima gde se nalaze migranti u administrativnom pritvoru dok čekaju deportaciju. Rekao je da su to ranije bili „klasični zatvori“, ali da je Evropski sud za ljudska prava odlučio da migranti borave u posebnim prostorima kojih, kako je naglasio, u Italiji danas postoji sedam. Podsetio je i na to da je 2018. godine kao još jedan razlog za administrativni pritvor, pod uticajem Matea Salvinija, uvedena i provera identiteta.\nSem donekle u Nemačkoj, u ostale tri zemlje koje su predmet ovog istraživanja, glavni problemi su loš smeštaj migranata, redovi za hranu, nepristupačna zdravstvena zaštita, otežan pristup NVO i advokatima. Veliki problem je i nedostatak psihološke podrške jer mnogi migranti pate od psiholoških poremećaja prouzrokovanih velikim teškoćama koje su im preprečile put ka boljem životu...U Španiji su evidentirani i slučajevi torture nad migrantima, naročito u pritvorskom centru koji se nalazi Madridu, pomenuo je Medenica.\nGrčka je specifična, rekao je on, jer je moguće ostati u pritvoru do 36 meseci. Veliki problem je i prenatrpanost grčkih ostrva na kojem se nalazi najveći broj migranata.\nNa pitanje o tome ima li i koliko je žena i dece među migrantima u pritvorima, Medenica je odgovorio da ih je oko deset procenata i da su, kada se radi o Grčkoj, deca smeštena u poseban deo (ako nisu sa roditeljima): „ Dok smo radili istraživanje bilo je 342-oje dece koja su bila u kampovima i još 700 njih bez roditelja koja su živela van kampova...\nU Nemačkoj su, nastavio je Medenica da poredi četiri dežave EU, renovirani napušteni zatvori i iako su uslovi boravka bolji, režim pod kojim se odvija život u njima je „vrlo strog“. Pritvor za migrante u toj zemlji može trajati do 12 meseci, a ako budu zadržani u aerodromskom pritvoru, u njemu provode maksimalno do 19 dana, pre deportacije.\nMedenica smatra da se hotspot punktovi prave radi ubrzavanja postupaka kojima se rešava sudbina migranata i da je tendencija da se oni izmeštaju sve bliže granicama, tako da migranti fizički ostanu „sa druge strane granica EU“.\nNovi Pakt o EU o migracijama i azilu, kao predlog, usvojen je u septembru 2020. godine i kako kaže Medenica, moguće je da se ponešto iz njegovog sadržaja promeni pre nego što bude stavljen na glasanje u EP.\nMedenica je naveo i neke odredbe iz predloga novog Pakta (pritvor limitiran na pet dana, za to vreme se utvrđuje da li neko ima šanse da dobije azil, ako nema - posle isteka tog vremena, deportuje se). Predlaže se i pravilo da oni koji dolaze iz zemalja sa malo usvojenih zahteva za azil (manje od 25%), ostaju u pritvoru do 12 nedelja dok se sprovodi pomenuta procedura. Inače u ovom predlogu , rekao je Medenica, pominje se „solidarnost“ ali se ona ne odnosi na migrante već na podelu „migrantskog tereta“ između zemalja:\nZemlje imaju opciju „sponzorisanja deportacija“;\nAko neko ne može da bude deportovan država se solidariše sa drugom tako što uzima neku osobu u svoj pritvor;\nOtvara se mogućnost trećim zemljama da preuzmu migrante;\nPredviđeno je, naglasio je Medenica, višestruko povećanje budžeta FRONTEX-a. Po njemu, koncept „evropske solidarnosti“ ne postoji: „To je samo prazna priča“.\nU nastavku ovog kružoka razgovaralo se i o tome kako se migranti tretiraju u SAD, koliko ima šanse da neko postane „uspešan“ migrant, o mogućem uticaju koje bi na migrantsku politiku EU imalo dalje jačanje ultradesnice (AFD npr.)


Zdravko Čolić raspametio publiku u Čikagu - TAMO DALEKO\n30. маја 2022. Zdravko Elez 136 Views 0 Comments\nKoncert Zdravka Čolića koji je sa nestrpljenjem čekala čikaška publika održan je u prepunoj sali Joe’s Live pred oko dve hiljade ljudi.\nČola je svoju pozitivnu energiju rasuo po publici koja je vrištala, pevala i aplaudirala dok je on plenio svojim nastupom. Među publikom našle su se razne generacije, omladina koja se relativno skoro susrela sa Čolinim pesmama, generacije zrelih godina i starije generacije koje ga prate i slusaju od samog pocetka karijere.\nOrganizator dobre zabave i koncerta za pamćenje i ovog puta bio je Pure Live Music. Pesma se cula i nakon koncerta u bekstejdžu kada je neumorni Čola otpevao “Majsko sunce” za drustvo i prijatelje.\nTekst i fotografije: Srpska televizija USA\n← Mesud obnovio srpsku crkvu kod Cazina\nOdlazak poslednjeg srpskog rapsoda →


Tanjug 5. juna 2019. 12:15\nLONDON – Cene nafte su danas nastavile da padaju usled neočekivanog rasta zaliha u SAD, ali je njihov pad ograničio oporavak akcija na globalnim berzama, koji su prouzrokovla očekivanja da će američka Uprava federalnih rezervi (Fed) smanjiti kamatne stope.\nCena severnomorske nafte „brent“ pala je za 29 centi na 61,68 dolara za barel, a američke „lake“ nafte (WTI) za 50 centi na 52,98 dolara za barel, prenosi agencija Rojters.\nAmeričke zalihe nafte neočekivano su porasle prošle nedelje, dok su zalihe benzina i destilata uvećane više od očekivanog, pokazali su najnoviji podaci Američkog instituta za naftu.\nZalihe nafte su, u nedelji do 31. maja, porasle za 3,5 miliona barela na 478 miliona barela, u poređenju sa očekivanjima analitičara koji su predviđali smanjenje rezervi za 849.000 barela.\nCene nafte su ubrzano krenule nizbrdo zbog zabrinutosti vezane za usporavanje tražnje, ali su u utorak zabeležile izvestan predah jer je došlo do oporavka akcija na globalnim berzama u nadi da će Fed smanjiti kamatne stope.\nTržište nafte i dalje opterećuje strahovanje od usporavanja globalnog rasta zbog američko-kineskog trgovinskog rata i prošlonedeljnih pretnji američkog predsednika Donalda Trampa da će uvesti tarife na meksičku robu.


Gašić: Ne postoji nestašica na tržištu\nMinistar trgovine i turizma Republike Srpske Suzana Gašić poručila je da nema nestašice na tržištu već su mjere kojima se ograničava kupovina određenih namirnica donesene preventivno.\nGašićeva je napomenula da je Republički štab za vanredne situacije ograničio prodaju proizvoda u svim prodajnim objektima u kojima se obavlja trgovina na malo na način da jedno fizičko lice ne može kupiti više od propisane količne.\nBrašna se ne može kupiti više od 25 kilograma, soli više od dva kilograma, šećera više od tri kilograma, ulja više od tri litra, sredstva za održavanje lične higijene više od tri kilograma, odnosno litra, te sredstva za održavanje higijene predmeta i prostora više od 10 kilograma, odnosno litara.\n"Naše tržište je u potpunosti snabdjeveno svim ovim proizvodima. Ali, u proteklom periodu određeni pojedinci ponašali su se nesavjesno na način koji može da doprinese stvaranju nepovoljne situacije za sve nas", rekla je Gašićeva za ATV.\nOna je podsjetila na uredbu Vlade Republike Srpske kojom je ograničila poskupljenja osnovnih životnih namirnica, upravo zato da bi se zaštitilo stanovništvo od određenih poskupljenja.\nGašićeva je ukazala da je nabavna cijena određenih namirnica zaista porasla i da će narednom periodu biti razmotrena situacija, ali da ovom trenutku još nema potrebe da se mijenja uredba.\nOna je rekla da resorno ministarstvo ima mogućnost da određene proizvode izuzme iz te uredbe i da eventualno ograniči maržu na te proizvode.\n"Ne želimo nikoga da oštetimo, ali moramo imati na umu da se nalazimo u vanrednoj situaciji i da teret te situacije svi zajedno moramo da podnesemo", poručila je Gašićeva,\nOna je navela da su ugostiteljstvo i turizam u kompletu privredna grana na koje će se odnositi sve mjere Vlade koje su do sada usvojene u smislu odgađanja uplate poreza na dobit i svih obaveza koje proizlaze iz završnih računa.\n"Predstoji nam obaveza da procijenimo gubitke i u skladu s tim će se i Vlada ponašati i, naravno, da svi privrednici mogu da očekuju podršku i pomoć", istakla je Gašićeva.\nGašićeva je dodala da će nastojati pomoći privrednicima koji su poželjeli da podijele sav teret, a da iz ugostiteljstvo dolazi najviše podataka o otpuštanju.\n"Želimo da skrenemo pažnju da se i poslodavci u ovoj situaciji moraju odgovorno ponašati prema svojim radnicima i da na neki način zajedno snosimo teret situacije u kojoj se nalazimo", rekla je Gašićeva.\n4404 glasova 73%\n1664 glasova 27%


subota, 24. jul 2021, 16:33\nNošeno vetrom života, seme rodne Semberije sletelo je pre 30 i više godina na pustinjsko tlo Kalifornije, gde danas, čitavom Amerikom, zasejava "Vladino Sjeme Života".\nNaime, Vladanka Vlada Vladić, poreklom iz sela Međasa kraj Bijeljine, koja putem svoje neprofitne organizacije "Vlada's Seeds of Life" promoviše kulture svog rodnog kraja, uspešno zbližava američke porodice i komune.\nVladina vizija o zdravoj porodici započeta je pre 12 godine. Danas se njen televizijski program "Cooking and Kids" emituje na preko 260 američkih javnih televizijskih stanica u preko 40 Američkih država.\nPored snimanja i distribucije pozitivnog porodičnog programa, Vladina neprofitna organizacija fokusirana je na jos 3 projekta od kojih su rad sa nezbrinutom decom, samohranim majkama, pacijentima i porodicama čiji članovi boluju od raka, promovisanje individualnog uzgajanja voća i povrća kao i zbližavanje komuna u Americi.\nU razgovoru sa autorom emisije Draganom Rakonjcem, Vlada okriva tajnu njenog radnog nadahnuća: "Čovečanstvo, kao i svaki pojedinac, poseduju neograničen kapacitet u svom stvaranju i davanju. Nažalost te dragocene mogućnosti su često potisnute pred socijalnim trendovima i standardima. Ljudska moć da duboko osjećamo i marimo je to što nas razdvaja od drugih živih bića. To je tajna i moć našeg postojanja i napretka. Tu je takođe ključ ljudskog produhovljenja. Moja najveća inspiracija u životu je dobrota u ljudima koja, da bi postojala, mora da se gaji i prenosi sa generacije na generaciju. Bez jake, složne i zdrave porodice zatvaramo vrata učionici svega lepog što treba da zaživi u našoj deci i u sljedećim naraštajima.


Monitoring rešenja – VEKOM Geo d.o.o.\nReal-time monitoring u službi zaštite života\nLeica Geosystems ima 200 godina iskustva u oblasti preciznih merenja i preko 30 godina iskustva u radu sa sistemima za automatski deformacioni monitoring. Sa izuzetnom kompetentnošću u akviziciji, menadžmentu i analizi prostornih podataka za deformacioni monitoring, Leica Geosystems je posvećena kontinualnom razvoju inovativnih hardverskih i softverskih rešenja i, uspostavljanju novih standarda u oblasti monitoringa.\nSvaki monitoring projekat je drugačiji i jedinstven. Monitoring rešenja Leica Geosystems kombinuju raznovrsnost i fleksibilnost u prilagođavanju vašim zahtevima bez obzora na okruženje ili objekat koji zahteva praćenje. Bilo da je u pitanju ljudska aktivnost ili prirodni proces, možete se osloniti na dokazana rešenja Leica Geosystems koja uvek obezbeđuju najviši nivo bezbednosti, performansi i održivosti.\nU fazi planiranja projekta, monitoring pomaže u preliminarnoj analizi i testiranju gradilišta. To pomaže u određivanju održivosti i stabilnosti terena koji obuhvata sam projekat i oblasti koja ga okružuje pre nego što projekat počne sa izvođenjem.\nUz konstantne aktivnosti i pomeranja, izgradnja donosi mnoge rizike koji mogu uticati na zdravlje i bezbednost svih koji rade na, i oko gradilišta. Bilo da je u pitanju detektovanje pomeranja u okviru samog projekta ili okolini, važno je da se monitoring sprovodi tokom cele faze realizacije.\nMonitoring zdravlja objekta\nDugoročni monitoring obezbeđuje praćenje stabilnosti postojećih objekata podložnih uticaju održavanja i starenja, kao i potencijalnom uticaju građevinskih aktivnosti u okolini objekta, seizmičkih aktivnosti i drugih prirodnih hazarda.\nMonitoring može izgledati zastrašujuće za nekoga sa malo ili bez iskustva, ali prvi korak u pravcu kampanjskog monitoringa je jednostavan i zahteva samo totalnu stanicu i monitoring program na njoj. Monitoring je lako nadogradiv u pravcu većih real-time monitoring projekata proširujući vaš sistem dodatnom opremom i softverskim opcijama iz Leica Geosystems i IDS GeoRadar monitoring rešenja.\nLeica Geosystems monitoring rešenja obezbeđuju besprekornu integraciju hardvera i softvera. Jednostavni za instalaciju na terenu, senzori se lako povezuju na GeoMoS monitoring softver, koji vas trenutno informiše o bilo kakvim promenama ili pomeranjima. Sveobuhvatna vizuelizacija rezultata je lako dostupna u svakom trenutku, putem web pretraživača na bilo kom mobilnom uređaju.


Novi bugarski ministar energetike Nikolaj Pavlov kaže da će nastavak procesa liberalizacije tržišta električne energije i diversifikacija izvora i puteva energenata biti glavni prioriteti u njegovom radu.\nPavlov, koji je od Temenužke Petkove preuzeo funkciju kao ministar u tehničkoj Vladi, rekao je da će glavni cilj njegovog rada biti da održi stabilnost zemlje i pravilno funkcionisanje sektora, prenosi Ministarstvo energetike na svom sajtu.\nU prvoj izjavi medijima novi ministar je rekao da će očuvanje i poboljšanje finansijske stabilnosti državnih preduzeća u energetskom sektoru takođe biti jedan od njegovih prioriteta.\nMinistar Pavlov primio je izveštaj Svetske banke o liberalizaciji tržišta električne energije od bivše ministarke Petkove i obavezao se da će da održi javnu raspravu o njegovom sadržaju.\n„Moje dosadašnje iskustvo mi je pokazalo da nas aktivan dijalog sa potrošačima čini boljim, na dobrobit svih,“ rekao je Pavlov.\nTemenužka Petkova je izjavila da je „kontinuitet u sektoru garancija za sigurno i mirno funkcionisanje energetskog sistema“ i izrazila zadovoljstvo činjenicom da će osoba iz tima preuzeti funkciju ministra energetike.\nNikolaj Pavlov imenovan je za ministra energetike ukazom predsednika Rumena Radeva. Od početka 2016. godine Pavlov je bio na poziciji direktora državne kompanije Bulgargaz.\nBio je i finansijski direktor i član Upravnog odbora državne kompanije Natsionalna Elektricheska Kompania (NEK), kao i član Upravnog odbora Contour Global Maritsa Iztok 3 i Nadzornog odbora HEC Gorna Arda.\nBugarska Vlada podnela je ostavku u novembru prošle godine kada je parlament prihvatio ostavku premijera Bojka Borisova. On je podneo ostavku posle ubedljive pobede Rumena Radeva na predsedničkim izborima. Temenužka Petkova bila je ministar energetike u drugoj vladi Bojka Borisova od novembra 2014. godine.\nTagovi: Vlada Bugarske\nPočetna » Vesti » Električna energija » Nikolaj Pavlov imenovan za ministra energetike u prelaznoj Vladi Bugarske


Mikro Data Centar | IT Infrastruktura\nMaksimalna zaštita u malom pakovanju\nMicro data centar je idealno rešenje za zaštitu kritičnih podataka I kontinuiteta poslovanja, kada imate malo opreme u primarnom data centru ili na izdvojenoj lokaciji kao što je disaster recovery site.\nNaziv “mali” data centar dobija puno značenje, jer na prostoru malo većem od jednog rek ormana, pored svih sistema fizičke infrastrukture koji su neophodni jednom data centru, dobijate i modularno sigurnosno kućište koje će zaštititi Vašu ICT opremu od spoljašnjih fizičkih rizika.\nIsto kao i EDGE data centri, Micro data centri se baziraju na komponentama koje se odabirom u fazi planiranja konfigurišu po meri prema Vašim potrebama: besprekidno napajanje, sistem klimatizacije, monitoring fizičkih parametara, interni sistem rane detekcije i automatskog gašenja požara, kao i kontrola pristupa.\nMicro data centra obezbeđuje dodatnu zaštitu Vaše ICT opreme i podataka, od spoljašnjih uticaja:\nZaštita od požara: F90 prema DIN 4102 deo 2 (ΔT < 50 K, rel. vlažnost vazduha < 85% preko 30 minuta)\nZaštita od provale: WK II, WK III i WK IV prema DIN V ENV 1630/1999-04/WK II\nZaštita od vode i prašine: IP 56\nZaštita od dima i korozivnih gasova: prema DIN 18 095-2: 1991-03\nSvi nivoi zaštite su sertifikovani sistemskim testiranjem. To znači da su testirani ne samo pojedninačni elementi već ceo sistem kao funkcionalna celina.\nNajviši mogući stepen zaštite od okruženja omogućava instalaciju Rittal Micro data centra i u prostorijama koje nemaju adekvatne uslove za smeštaj ICT opreme, poput podruma, magacina, proizvodnog pogona, itd…\nZahvaljujući modularnoj konstrukciji, Rittal Micro data centar je moguće instalirati oko postojećeg rek ormana bez prekida u radu servera, možete proširiti sistem na više kućišta i može se preseliti kompletan sistem na drugu lokaciju.\nJednostavnom i brzom instalacijom bez građevinskih radova, montaža kompletnog Rittal Micro data centra i puštanje u rad može biti završeno u toku jednog dana.


Zavod za javno zdravlje Vranje - AKTUELNO: Mart – mesec borbe protiv raka: prevencija malignih tumora\nPrema poslednjim procenama Svetske zdravstvene organizacije i Međunarodne agencije za istraživanje raka, obolevanje od malignih bolesti u svetu je poraslo na 19,3 miliona ljudi i registrovano je 9,9 miliona smrtnih slučajeva od svih lokalizacija malignih tumora u 2020. godini. Tokom života, jedan od pet muškaraca i jedna od šest žena će oboleti od raka, a jedan od osam muškaraca i jedna od jedanaest žena će umreti od nekog oblika maligne bolesti. Povećano opterećenje rakom je posledica nekoliko faktora, od kojih su najznačajniji ukupan porast stanovništva i produženo očekivano trajanje života, ali i promena učestalosti određenih faktora rizika raka povezanih sa socijalnim i ekonomskim razvojem.\nPrimer su zemlje ubrzanog ekonomskog razvoja gde su u prošlosti najučestaliji bili maligni tumori koji su posledica infekcije. Sada se u ovim zemljama češće javljaju oni tipovi malignih bolesti koji se dovode u vezu sa stilom života i koji su učestaliji u industrijski razvijenim zemljama. Sa druge strane, preventivni programi u razvijenim zemljama doveli su do značajnog smanjenja stopa obolevanja od nekih lokalizacija raka, kao što su rak pluća (primer, kod muškaraca u Severnoj Evropi i Severnoj Americi) i rak grlića materice. Novi podaci pokazuju da se i dalje većina zemalja još suočava sa povećanjem apsolutnog broja slučajeva malignih bolesti koji se kasno dijagnostikuju i zahtevaju dugotrajno lečenje i negu.\nPrema procenama u 2020. godini gotovo polovina novih slučajeva malignih bolesti i blizu dve trećine smrtnih slučajeva od raka u svetu se registrovalo u Aziji. To je delom posledica i činjenice da na ovom kontinentu živi više od 60% svetske populacije. U Evropi, koja čini samo 9,0% svetske populacije, registrovano je 22,8% novih slučajeva raka i 19,6% smrtnih slučajeva od malignih bolesti. Za razliku od Evrope u Americi, koja čini 13,3% svetske populacije, registrovano je 20,9% novoobolelih i 14,2% umrlih od raka. Za razliku od drugih kontinenata veći procenat smrtnih slučajeva od raka u odnosu na procenat novootkrivenih slučajeva je registrovan u Aziji (58,3%; 49,3%) i Africi (7,1%; 5,7%) što se može dovesti u vezu sa većim učešćem određenih lokalizacija raka koje imaju lošiju prognozu i slabo preživljavanje i sa time da u mnogim zemljama u Aziji i Africi postoji ograničeni pristup zdravstvenoj zaštiti i pravovremenoj dijagnostici i lečenju.\nInstitut za javno zdravlje Srbije „Dr Milan Jovanović Batut” sa mrežom instituta i zavoda za javno zdravlje planira promotivno-edukativne aktivnosti usmerene ka informisanju stanovništva o prepoznavanju ranih simptoma i znakova malignih bolesti i njihovom osnaživanju da preuzmu odgovornost za sopstveno zdravlje i da se na vreme jave lekaru radi kontrole zdravlja, rane dijagnostike i pravovremenog lečenja. Takođe je veoma važno boriti se protiv mitova, dezinformacija i zabluda u vezi sa malignim bolestima, jer odlaganje i/ili izbegavanje ranog otkrivanja, adekvatnog lečenja i nege dovodi do lošijeg ishoda po zdravlje. Neophodno je osnažiti čitavu zajednicu, kako bi se kreiralo javno mnjenje protiv diskriminacije ljudi obolelih od malignih bolesti, kako na radnom mestu tako i u zdravstvenom sistemu, kao i u čitavom društvu.


Dodik glasom „za“ prekršio Zaključke Narodne skupštine RS – Nebojša Vukanović info blog\nDodik glasom „za“ prekršio Zaključke Narodne skupštine RS\nSamo dva dana posle Posebne sjednice Narodne skupštine Republike Srpske, burne rasprave i javno izrečenih tvrdnji da će blokirati BiH dok ne odu strane sudije iz Ustavnog suda BiH, Milorad Dodik je prekršio Zaključke koje je sam predložio i koje je usvojila Skupština. Naime prema mojim saznanjima i informacijama iz Predsjedništva BiH, Dodik ne samo da je glasao po svim tačkama Dnevnog reda sjednice Predsjedništva BiH, već je jedna odluka donesena jednoglasno, i Komšić, i Džaferović i Dodik su glasali „za“ Prijedlog Ministarstva pravde BiH da se odbije pomilovanje dvojici osuđenika. Dakle, više je nego očigledno da je Dodik još jednom grubo ponizio Narodnu skupštinu Republike Srpske, pogazio sopstvene odluke i pokazao da sa njim nema nikavog dogovora.\nZanimljivo da je Dodik ovako postupio nakon sastanka i razgovora sa američkim ambasadorom u BiH Nelsonom koji ga je upozorio da je nedopustiva njegova retorika i priča o „RSEKSIT-u“, pa je nakon prijetnje očito povučena ručna kočnica. Suvišno je naglasiti da na sastanku Dodika i američkog ambasadora u BiH Nelsona nigde nije bilo srpske zastave, u koju se zaklinjao, već samo zastave SAD i BiH!\nBiH glasanje Dodik Predsjedništvo\nBrza reakcija iz Binga – neće biti otkaza\nRatne investicije „stvaraoca“ Krajišnika u...\nRatne investicije „stvaraoca“ Krajišnika...


Sjenica - Olujni vetar koji duva brzinom od preko 80 kilometara na čas preti da požar koji je izbio u domaćinstvu Ramović Albina u selu Ramovska mahala dobije ogromne razmere. Naime, prema rečima zamenika predsednika opštine Sjenica Mikaila Kaličanina koji je sa svojim saradnicima krenuo u pomoć postradaloj porodici, za sada znaju da su izgorela tri ogromna stoga sena, a vetar koji duva velikom brzinom preti da vatrenu stihiju prenese i na ostatak ekonomskog domaćinstva ali i kuću.\n"Dodatne probleme pričinjava i činjenica da je MZ Trijebine u kojoj se nalzi zaseok Ramovska mahala ostao večeras i bez struje zbog kvara na dalekovodu. Isti je slučaj i u MZ Bare, pa je bez struje trenutno oko 1500 meštana", ističe Kaličanin.\nZamenik predsednika opštine Sjenica kaže da se do domaćinstva porodice Ramović ne može lako doći jer je vetar napravio nove smetove, pa su u akciju gašenja i spašavanja pre vatrogasaca krenule teške građevinske mašine koje pokušavaju uprkos snažnom vetru da raščiste put.\n"Ono što saznajemo sa terena putem telefonske veze je da je čitav komšiluk pritekao u pomoć porodici Ramović kako bi bar lokalizovali požar , ali je zbog silnog vetra to veoma teško", istakao je Kaličanin. U pomoć nesrećnoj porodici krenuli su i odbornik Kolašinac Rasim i Radosav Rakonjac. Za sada se još uvek ne zna uzrok požara.


Ana Brnabić: Nadam se da neće biti pooštravanja mera - Sputnjik Srbija\n03:13 14 Jun 2021\nAna Brnabić: Nadam se da neće biti pooštravanja mera\n12:34 28.02.2021 Preuzmite kraći link\nPremijerka Srbije Ana Brnabić izrazila je očekivanje da će pooštrene mere, koje su na snazi ovog vikenda, dati rezultate i da neće morati dalje da se pooštravaju zbog situacije sa kovidom.\nBrnabićeva je, u izjavi novinarima nakon što je obišla pogon „Naš med“ u Rači, rekla da veruje da će građani biti disciplinovaniji.\n„Nadam se da će mere dati rezultati i da ćemo svi razumeti situaciju. Tek kada vidimo da brojevi rastu, svi postanu izuzetno disciplinovani i onda uspemo da smanjimo brojeve bez radikalnijih mera“, navela je premijerka Srbije.\nBrnabićeva je napomenula da imamo najmanje radikalne mere u čitavoj Evropi i da smo i do sada uspevali da nađemo odgovarajući balans, ali da je za to najvažnija individualna odgovornost.\nSa još 100.000 ruskih vakcina — prelazimo dva miliona\nBrnabićeva je podsetila da u Srbiju danas stiže još 100.000 ruskih „Sputnjik Ve“ (Sputnik V) vakcina, ističući da će time biti pređena brojka od dva miliona nabavljenih vakcina.\nKako je najavila, u Srbiju sutra stiže dodatnih 58.500 „Fajzer“ vakcina, a 5. marta još 500.000 kineskih „Sinofarm“ fakcina.\nSrbija, vakcine, virus korona, Ana Brnabić


U Francuskoj od korone preminulo više od 70.000 ljudi - mediji.net\nRegistrovano je 21.406 novih slučajeva zaraze, a takođe raste i broj ljudi na bolničkom lečenju.\nFrancuska je prošle subote uvela svakodnevni policijski čas od 18h kako bi sprečila širenje mutiranih sojeva virusa.\nSva mesta, preduzeća, radnje i uslužne delatnosti...\npreminuloPročitajte još na ovu temu\nVučić smeo da kaže ono što svi u Evropi misle, a niko nije smeo da izgovori!\nMirjana Karanović priznala je da joj je tokom prethodnih godinu dana, otkada traje pandemija koronavirusa, bila potrebna finansijska pomoć\nMenadžeri lokala u Beogradu ne vide poentu u novim merama -\nNove mere Kriznog štaba koje važe ovog vikenda nisu naišle na razumevanje menadžera ugostiteljskih objekata koji za Nova.rs navode da u njima nema nikakve poente. S druge strane, pojedini lokali rade i posle predviđenog vremena zatvaranja, a Knez Mihailova je krcata.


Španac pojačava "Vukove" - Sportske.net\nŠpanac pojačava "Vukove"\nKako prenosi španska "Marka", vezista Malage se seli u Nemačku.\nZvanično - Everton ima novu "devetku"L'Equipe - Luis Gustavo ima novi klubLacio kupuje u Andaluziji?Everton aktivirao klauzulu, Španac stiže na 'Gudison Park'Talentovani Belgijanac u Volfsburgu\nLuiz Gustavo je napustio redove Volfsburga i preselio se u Olimpik Marsej za 10 miliona evra.\nSada bi u redove "Vukova" trebalo da stigne zamena, u vidu veznog igrača Malage Ignasija Kamača.\nUprava španske ekipe se dogovorila sa Volfsburgom, ostaje samo da se Kamačo dogovori sa ekipom iz Bundeslige.\nNajpre su Nemci na adresu Malage poslali ponudu od 13 miliona evra, to je odbijeno, ali su "Vukovi" upravu Malage uspeli da odobrovolje sa još dva miliona, te će Volfsburg na kraju za 27-godišnjeg vezistu platiti 15 miliona evropskih novčanica.\nSve je dodatno dobilo na težini, kada se Kamačo nije pojavio na lekarskim pregledima sa svojim saigračima iz Malage, pred pripreme za novu sezonu.\nOn bi tako trebalo da bude šesto pojačanje "Vukova" ovog leta, kako su do sada stigli Bruks (Herta), Nani Dimata (Ostende), Vilijam (Internasional), Marvin Štefanijak (Dinamo Dresden) i Feliks Judohaj (Minhen 1860).


Otkrivena moguća najstarija građevina drevnih Maja - Impuls\nObjavljeno: Četvrtak, 04 Juni 2020 11:18\nGrađevinu koja podsjeća na vještačku visoravan, a za koju se vjeruje da je izgrađena oko hiljadu godina prije nove ere, dugačku oko 1.400 metara, široku 400 metara i visoku od 10 do 15 metara, otkrio je tim naučnika predvođen arheologom sa Univerziteta Arizona Takeši Inomatom, prenosi AP pozivajući se na britanski naučni časopis "Priroda" ("Nature").\nVisoravan za koju se vjeruje da se korišćena za rituale, otkrivena je laserskim skeniranjem iz vazduha između 2018. i 2020. godine, nakon čega su uslijedila iskopavanja.\nArheolozi smještaju izgradnju platoa između hiljadu i 800 godina godine prije nove ere, navodeći da je to najstarija monumentalna građevina koja je ikada pronađena na teritoriji Maja i najveća u cjelokupnoj prelatinoameričkoj istoriji regiona.\nCivilizacija Maja, poznata po sofisticiranom sistemu pisanja, kao i matematičkim i astronomskim otkrićima, doživjela je procvat oko hiljadu godina prije nove ere u Mezoamerici, uključujući današnju Gvatemalu i delove Meksika, ali njeno porijeklo ostaje misterija.\nArheolozi otkrili drevnu palatu Maja na istoku Meksika


31 Okt 2018 - 00:13 Top secret Link\nNakon što su se probili na globalnom tržištu sa konvencionalnim, a potom i sportskim modelima, južnokorejska grupacija Hyundai-Kia kreće i u SUV/krosover ofanzivu.\nNa vrhu ponude Hyundai će imati SUV sa osam sedišta, model smešten iznad Santa Fea, a zvaće se Palisade. Ovaj model je na Sajmu automobila u Busanu u junu najavio koncept HDC-2 Grandmaster. Palisade će biti konkurent modelima poput Chevrolet Traverse i Toyota Highlander u SAD, a Li je potvrdio da će se na tržištu pojaviti u drugoj polovini 2019, i uvoziće se iz Južne Koreje.\nŠto se tiče ulaznog modela, Hyundai planira istovremeno plasiranje i malog krosovera koji će biti smešten ispod Kone, a projekat pod nazivom "QX", baziran na konceptu SP, za sada nema zvanično komercijalno ime.\n"Naša strategija je da lansiramo više SUV modela. Imaćemo kompletnu liniju. Prilagođavamo se SUV tržištu, bićemo sposobni da pratimo njegov rast", rekao je Li.


Tanjug 13. maja 2022. 11:11\nMOSKVA – Dnevne poružbine za isporuke ruskog gasa Slovačkoj preko Ukrajine porasle su danas, prema podacima slovačkog operatera TSO Eustrim.\nUkrajina je odbila prijave za isporuke gasa preko granične merne stanice Sohranovka, dodaje se u saopštenju Gasproma.\nMoskva je u sredu uvela sankcije vlasniku poljskog dela gasovoda Jamal kojim je ruski gas transportovan u Evropu, kao i bivšem Gaspromovom ogranku u Nemačkoj, Gasprom Germaniji, čije podružnice opslužju evropske potrošače gasa.\nProtok gasa preko gasovoda Jamal-Evropa kroz Poljsku ka Nemačkoj poslednjih nedelja je uglavnom radio u reverzibilnom režimu – od zapada ka istoku, a Gasprom je u aprilu obustavio snabdevanje Poljske gasom.\nNa mernoj stanici Malnov, na nemačkoj granici, izlazni tok gasa u Poljsku iznosio je jutros 9,63 miliona kWh na sat, nešto manje u odnosu na otprilike 9,78 miliona kWh/h u ponoć, pokazuju podaci nemačkog operatera gasovoda Gaskejda.\nTok ruskog gasa u Nemačku kroz gasovod Severni tok 1 preko Baltičkog mora je stabilan na dnevnom nivou i iznosi 73.43 miliona kWh/h, navodi Rojters.


Ukrajina - vizni režim - KoZnaZna - Vizni režim, putovanja\nDa li je potrebna viza državljanima Ukrajine za ulaz u Srbiju:\nObični pasoši: Viza nije potrebna za boravak do 30 dana u periodu od 60 dana od dana prvog ulaza.\nDa li je potrebna viza državljanima Srbije za ulaz u Ukrajinu:\nObični pasoši: Viza nije potrebna za boravak do 30 dana u periodu od 60 dana.\nDiplomatski i službeni pasoši: Viza nije potrebna za boravak do 90 dana u periodu od 6 meseci.\nkada putujete u Ukrajinu:\nZa putovanje u Ukrajinu državljanima Srbije nije potrebna viza za boravak do 30 dana u periodu od 60 dana od dana prvog ulaska. Rok važenja pasoša radi turističkog putovanja mora biti 3 meseca od datuma napuštanja Ukrajine.\nU Ukrajinu se može unositi/iznositi novac u iznosu do 10 hiljada dolara.\nBez plaćanja dažbina dozvoljeno je uneti 1 litar žestokog pića, 2 litra vina, 5 litara piva, 200 cigareta ili 50 cigara ili 250 grama duvana, 500 ml toaletne vode ili 100 ml parfema, dva mobilna telefona, jednu video kameru, jedan foto-aparat, dva lap-top kompjutera.\nDržavljanima Srbije ne preporučuje se putovanje u pojedine istočne delove Ukrajine (region Donbas), koji je zahvaćen oružanim sukobima. Onima koji se nalaze u navedenim područjima sugeriše se da, u cilju lične bezbednosti, maksimalno pojačaju mere opreza, usled veoma nestabilne bezbednosne situacije.\nNovac se menja u bankama i menjačnicama. Životni troškovi i cene usluga su slični kao u Srbiji.\nukrajina, vize, vizni režim


Blijedi borba protiv rada na crno - Televizija K3\nBlijedi borba protiv rada na crno\nNovember 19, 2016, 8:00 am\nNakon izmena seta zakona za borbu protiv sive ekonomije među kojima i Zakona o poreskom postupku, koji je stupio na snagu početkom jula ove godine, ministar finansija je trebalo da u roku od 90 dana donese Pravilnik o uslovima, postupku izdavanja i obliku elektronske identifikacione kartice. Peti mesec prolazi, a ministar finansija Zoran Tegeltija još nije smislio kakve će biti elektronske kartice.\n“Elektronske identifikacione kartice nisu odštampane jer još nema Pravilnika kojim bi se definisao njihov izgled”, kaže Zora Vidović, direktorka Poreske uprave RS (PU RS).\nU Ministarstvu finansija RS kažu da privode kraju Pravilnik koji će se odnositi na elektronske identifikacione kartice čije uvođenje će značajno smanjiti sivu ekonomiju u RS.\n“Donošenjem zakona za borbu protiv sive ekonomije unapređen je rad kontrolnih organa, dok se dodatni efekat očekuje uvođenjem elektronskih identifikacionih kartica”, kažu u Ministarstvu.\nU Uniji udruženja poslodavaca RS kažu da je štampanje elektronskih kartica, koje bi finansirala PU RS, bespotrebni trošak za poreske obveznike.\n“Na toj kartici bi se eventualno nalazio matični broj radnika, koji se već nalazi u ličnoj karti. Dovoljno je da inspektor koji je u kontroli bude povezan sa računarom u PU RS i da na licu mesta proveri radnika na osnovu ličnog dokumenta”, kaže Dragutin Škrebić, predsednik Unije.\nRanka Mišić, predsednica Saveza sindikta RS, kaže da kašnjenje sa uvođenjem elektronskih kartica pokazuje da vlast nije spremna da se ozbiljno uhvati u koštac sa sivom ekonomijom.\n“Džabe što su doneseni rigorozni zakoni kada su samo mrtvo slovo na papiru”, ističe Mišićeva.\nIzmena Zakona o poreskom postupku i Zakona o inspekcijama svi inspektori Inspektorata RS, kao i inspektori Poreske uprave i inspektori Republičke uprave za igre na sreću imaju nadležnost da kontrolišu rad na crno. Inspektori Inspektorata drugih inspekcija do sada su obavili 548 provera. U PU RS kažu da su njihovi inspektori zatekli 96 neprijavljenih radnika.\nInspektori rada su ove godine utvrdili da 647 radnika nije imalo zaključen ugovor o radu.\n“Angažovanje radnika na crno najčešće je u oblasti ugostiteljstva i turizma, trgovine, eksploatacije i prerade drveta, te uslužnim delatnostima”, kaže Dušanka Makivić, portparol Inspektorata RS.\nPlenković: Gotovina usmjeren na mirNikolić:Prekinuti razgovore sa PR ako Kosovo uđe u Unesko